Υφυπουργός στον Πρωθυπουργό

για τον Συντονισμό του Κυβερνητικού Έργου

* Γενική Γραμματεία Συντονισμού Εσωτερικών Πολιτικών
* Γενική Γραμματεία Συντονισμού Οικονομικών & Αναπτυξιακών Πολιτικών

Πεπραγμένα έτους

Ιούλιος 2019 – Ιούλιος 2020

Προτεινόμενες αναθεωρήσεις

Περιεχόμενα

[Υπουργείο Οικονομικών 0](#_Toc44435257)

[Υπουργείο Ανάπτυξης και Επενδύσεων 6](#_Toc44435258)

[Υπουργείο Εξωτερικών 10](#_Toc44435259)

[Υπουργείο Προστασίας του Πολίτη 12](#_Toc44435260)

[Υπουργείο Εθνικής Άμυνας 15](#_Toc44435261)

[Υπουργείο Παιδείας και Θρησκευμάτων 17](#_Toc44435262)

[Υπουργείο Εργασίας και Κοινωνικών Υποθέσεων 19](#_Toc44435263)

[Υπουργείο Υγείας 21](#_Toc44435264)

[Υπουργείο Περιβάλλοντος και Ενέργειας 23](#_Toc44435265)

[Υπουργείο Πολιτισμού και Αθλητισμού 29](#_Toc44435266)

[Υπουργείο Δικαιοσύνης 32](#_Toc44435267)

[Υπουργείο Εσωτερικών 34](#_Toc44435268)

[Υπουργείο Μετανάστευσης και Ασύλου 37](#_Toc44435269)

[Υπουργείο Ψηφιακής Διακυβέρνησης 39](#_Toc44435270)

[Υπουργείο Υποδομών και Μεταφορών 42](#_Toc44435271)

[Υπουργείο Ναυτιλίας και Νησιωτικής Πολιτικής 43](#_Toc44435272)

[Υπουργείο Αγροτικής Ανάπτυξης και Τροφίμων 45](#_Toc44435273)

[Υπουργείο Τουρισμού 46](#_Toc44435274)

# Υπουργείο Οικονομικών

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

1. **Υγιή και πειθαρχημένα δημόσια οικονομικά**
2. **Μείωση των φορολογικών βαρών νοικοκυριών και επιχειρήσεων**
3. **Ενίσχυση της ρευστότητας στην πραγματική οικονομία και προώθηση της ευστάθειας του τραπεζικού συστήματος**
4. **Αντιμετώπιση του ιδιωτικού χρέους**
5. **Βελτίωση του ρυθμού αποπληρωμής δημοσίου χρέους**
6. **Προώθηση των αποκρατικοποιήσεων και αξιοποίηση της δημόσιας περιουσίας**
7. **Αντιμετώπιση οικονομικών επιπτώσεων υγειονομικής κρίσης**

**Β. ΒΑΣΙΚΕΣ ΔΡΑΣΕΙΣ**

1. Πετύχαμε τους **στόχους** του Κρατικού Προϋπολογισμού για το 2019, **καλύψαμε το δημοσιονομικό κενό για το 2020** και **δημιουργήσαμε δημοσιονομικό χώρο για μειώσεις φόρων** το 2020. (Στόχος 1)
2. **Υποβλήθηκε πρόγραμμα σταθερότητας** (Stability Program) 2021-2023 και αντίστοιχο πλάνο χρηματοοικονομικών αναγκών (Financial needs plan). (Στόχος 1)
3. **Πετύχαμε την αποκατάσταση των πόρων για την αντιμετώπιση του προσφυγικού** στις γραμμές του Προϋπολογισμού της Ε.Ε. (Εcofin Budget Νοέμβριος 2019) και διαθέσαμε **κονδύλια** από τον Τακτικό Προϋπολογισμό, ύψους περίπου **0,2% του Α.Ε.Π**. (Στόχος 1)
4. **Αναβαθμίστηκε η ελληνική οικονομία** από τους διεθνείς οίκους αξιολόγησης (Fitch, S&P, Scope Ratings, DBRS). (Στόχος 1)
5. **Μείωση φορολογικών βαρών νοικοκυριών**
* **Μειώσαμε τον ΕΝΦΙΑ μεσοσταθμικά κατά 22%.** (Στόχος 2)
* **Δημιουργήσαμε νέα προοδευτική φορολογική κλίμακα** με χαμηλότερο ανώτατο φορολογικό συντελεστή. (Στόχος 2)
* **Μειώσαμε τον εισαγωγικό φορολογικό συντελεστή στα φυσικά πρόσωπα από 22% στο 9%**, για εισοδήματα μέχρι 10.000 €. (Στόχος 2)
* Αναθεωρήσαμε το **πλαίσιο για τη φορολογική κατοικία (non-dom)**. (Στόχος 2)
* **Θεσπίσαμε έκπτωση φόρου 40% για δαπάνες** που αφορούν λήψη υπηρεσιών για ενεργειακή, λειτουργική και αισθητική αναβάθμιση κτιρίων. (Στόχος 2)
* **Αναστείλαμε τον φόρο υπεραξίας μεταβίβασης ακινήτων** για μία ακόμη τριετία μέχρι την 31.12.2022. (Στόχος 2)
* **Αυξήσαμε το αφορολόγητο κατά 1.000** € για κάθε προστατευόμενο τέκνο, ανεξαρτήτως αριθμού αυτών. (Στόχος 2)
* Καθιερώσαμε **μειωμένο συντελεστή ΦΠΑ 6% σε κατηγορίες φαρμάκων** που αφορούν ασθενείς με δυσίατα νοσήματα και πάσχοντες από καρκίνο και **απαλλάξαμε από την εισφορά αλληλεγγύης όλα τα Αμεα** με ποσοστό αναπηρίας άνω του 80% ανεξαρτήτως της μορφής αναπηρίας. (Στόχος 2)
* **Μειώσαμε τους συντελεστές ΦΠΑ για τα βρεφικά είδη, τα κράνη μοτοσικλετιστών και τα παιδικά καθίσματα** από 24% σε 13%. (Στόχος 2)
* Απαλλάξαμε τα αυτοκίνητα ιδιωτικής χρήσης πολυτέκνων από τον φόρο πολυτελούς διαβίωσης. (Στόχος 2)
* Θεσπίσαμε προσαυξημένη έκπτωση στις φορολογικές αποσβέσεις των μη ρυπογόνων επιβατικών αυτοκινήτων. (Στόχος 2)
1. **Μείωση φορολογικών βαρών επιχειρήσεων**
* **Μειώσαμε το φορολογικό συντελεστή κερδών** επιχειρήσεων από 28% σε 24%, για εισοδήματα του 2019. (Στόχος 2)
* **Μειώσαμε τη προκαταβολή φόρου στο 95% για το φόρο από επιχειρηματική δραστηριότητα νομικών προσώπων**/νομικών οντοτήτων για το 2018. (Στόχος 2)
* **Μειώσαμε το φορολογικό συντελεστή για τα μερίσματα** από 10% σε 5%. (Στόχος 2)
* **Μειώσαμε κατά 50% το φορολογικό συντελεστή του πρώτου κλιμακίου για τις νεοφυείς επιχειρήσεις**, για τα 3 πρώτα έτη λειτουργίας. (Στόχος 2)
* **Θεσπίσαμε έκπτωση δαπανών για δράσεις Εταιρικής Κοινωνικής Ευθύνης**. (Στόχος 2)
* **Αναστείλαμε το ΦΠΑ στις οικοδομές με άδεια** από 01.01.2006 και εφεξής. (Στόχος 2)
* **Καθιερώσαμε χαμηλό φορολογικό συντελεστή 10% για όλα τα αγροτικά συνεταιριστικά σχήματα**. (Στόχος 2)
* **Προβλέψαμε επιστροφή ή διαγραφή του Ειδικού Φόρου Κατανάλωσης στο κρασί** για μη διατεθείσες ποσότητες μικρών οινοπαραγωγών. (Στόχος 2)
* **Θεσπίσαμε απαλλαγή από τον Ειδικό Φόρο επί των Ακινήτων του Ν. 3091/2002 όλων των νομικών προσώπων** και των εταιρειών στις οποίες συμμετέχουν αυτά με ποσοστό 100% για κοινωφελείς και άλλους συναφείς σκοπούς. (Στόχος 2)
* **Θεσπίσαμε απαλλαγή από τον ΦΠΑ για τις δωρεές**, προκειμένου να υποστηριχθούν οι δωρεές προς το Ελληνικό Δημόσιο για κοινωφελείς σκοπούς. (Στόχος 2)
* Καταργήσαμε την εισφορά 0,6% για εταιρείες factoring και leasing (άρθρο 1 Ν. 128/1975). (Στόχος 2)
* Θεσπίσαμε ρυθμίσεις για την εγκατάσταση στην Ελλάδα γραφείων ή υποκαταστημάτων αλλοδαπών ναυτιλιακών επιχειρήσεων, για τη φορολογία πλοίων υπό ξένη σημαία και για τη ναύλωση γυμνού πλοίου. (Στόχος 2)
* Μεταρρυθμίσαμε το φορολογικό πλαίσιο των δικαιωμάτων προαίρεσης απόκτησης μετοχών από εργαζόμενους (stock options). (Στόχος 2)
1. **Ανασχεδιάσαμε και επικαιροποιήσαμε τις ζώνες του συστήματος αντικειμενικού προσδιορισμού αξιών ακινήτων** (ΑΠΑΑ) και σχεδιάσαμε περίπου 3.750 υπό διαμόρφωση νέες ζώνες με στόχο την επέκταση της πληθυσμιακής κάλυψης του συστήματος ΑΠΑΑ από 85% σε 98%.
2. **Προχωρήσαμε σε πλήρη άρση περιορισμών στην κίνηση κεφαλαίων και τραπεζικών** συναλλαγών. (Στόχος 3)
3. **Ψηφίστηκε το πρόγραμμα παροχής εγγύησης σε τιτλοποιήσεις πιστωτικών ιδρυμάτων «Ηρακλής»** για την αντιμετώπιση των μη-εξυπηρετούμενων δανείων στο ελληνικό τραπεζικό σύστημα. Ήδη η Εurobank υπέβαλε σχετικό αίτημα. (Στόχος 3)
4. **Βελτιώσαμε το θεσμικό πλαίσιο της Κεφαλαιαγοράς**, με ψήφιση τροπολογίας για τη θεσμική θωράκισή της. (Στόχος 3)
5. **Θεσπίζουμε άμεσα το νομικό πλαίσιο λειτουργίας ιδρυμάτων χορήγησης μικροπιστώσεων**. (Στόχος 3)
6. Τροποποιήσαμε το νόμο για τη διασφάλιση των συμφερόντων του Τ.Χ.Σ./Δημοσίου στους εταιρικούς μετασχηματισμούς των τραπεζών. (Στόχος 3)
7. **Συνάψαμε συμφωνίες με την ΕΤΕπ για την άντληση κεφαλαίων, περίπου 1 δις. €,** με στόχο τη στήριξη σημαντικών επενδυτικών εγχειρημάτων και την ενίσχυση των μικρομεσαίων επιχειρήσεων. (Στόχος 3)
8. Συντάχθηκε **Σχέδιο Εθνικής Στρατηγικής για τη διαχείριση του Ιδιωτικού Χρέους** με το οποίο τίθενται συγκεκριμένοι στόχοι και δράσεις για την επόμενη τριετία. (Στόχος 4)
9. Αναπτύξαμε το **δίκτυο κέντρων - γραφείων ενημέρωσης** και υποστήριξης δανειοληπτών. (Στόχος 4)
10. Προχωρήσαμε σε **απλούστευση των διαδικασιών και κατάργηση δικαιολογητικών** αιτήσεως για την υπαγωγή στην προστασία της πρώτης κατοικίας. (Στόχος 4)
11. Αναπτύχθηκε η **ηλεκτρονική πλατφόρμα** του προγράμματος επιδότησης αποπληρωμής δανείων με υποθήκη στην κύρια κατοικία που αφορά στη συνεισφορά του Δημοσίου. (Στόχος 4)
12. Εγκρίθηκαν τα **μέτρα ελάφρυνσης του ελληνικού χρέους** και εκταμιεύτηκαν τα ποσά που αφορούν σε ANFAs / SMPs. (Στόχος 5)
13. Προχωρήσαμε σε **5 εκδόσεις χρέους, διάρκειας 7, 10,15,7 και 10 ετών** αντιστοίχως με εξαιρετικά χαμηλό κόστος δανεισμού. (Στόχος 5)
14. Εξοφλήσαμε μέρος του δανείου προς το ΔΝΤ, ποσού 2,7 δις. €. (Στόχος 5)
15. Ενεργοποιήσαμε το **μηχανισμό συντονισμού για την Ελληνική Εταιρεία Συμμετοχών και Περιουσίας (ΕΕΣΥΠ)** και τις θυγατρικές εταιρείες αυτής. (Στόχος 6)
16. Ενισχύσαμε την **οικονομική βιωσιμότητα της εταιρείας Ελληνικά Αμυντικά Συστήματα** μέσω αύξησης μετοχικού κεφαλαίου. (Στόχος 6)
17. Αναβαθμίσαμε τη λειτουργία της **ΕΑΒ** (νέα διοίκηση, προσλήψεις προσωπικού, απαλλαγή κινητικότητας, ορισμός εσωτερικού ελεγκτή, αναβάθμιση μαχητικών αεροσκαφών κ.α). (Στόχος 6)
18. Προωθήσαμε τη **διαγωνιστική διαδικασία με διαπραγμάτευση για την ΕΛΒΟ**. (Στόχος 6)
19. Προωθήσαμε την **εκκαθάριση των ναυπηγείων Σκαραμαγκά**. (Στόχος 6)
20. **Ιδιωτικοποιήσεις συνολικά: (Στόχος 6)**
	* ΜΑΡΙΝΑ ΧΙΟΥ: Ολοκλήρωση παραχώρησης, στις 6/2/2020.
	* ΜΑΡΙΝΑ ΑΛΙΜΟΥ: Υπογραφή σύμβασης παραχώρησης, στις 13/5/2020.
	* ΔΕΠΑ ΥΠΟΔΟΜΩΝ: Έναρξη διαγωνισμού στις 9/12/2020 και επιλογή υποψήφιων επενδυτών για τη Β’ φάση της διαδικασίας στις 2/6/2020.
	* ΔΕΠΑ ΕΜΠΟΡΙΑΣ: Έναρξη διαγωνισμού στις 23/1/2020 και επιλογή υποψήφιων επενδυτών για τη Β’ φάση της διαδικασίας στις 16/6/2020.
	* AIA: Έναρξη διαγωνισμού Στις 28/6/2019 και επιλογή υποψήφιων επενδυτών για τη Β’ φάση της διαδικασίας στις 31/1/2020.
	* CASTELLO BIBELLI (ΚΕΡΚΥΡΑ): Ολοκλήρωση πώλησης, τον Ιανουάριο 2020.
	* ΑΚΙΝΗΤΟ ΣΤΟ ΚΕΝΤΡΟ ΝΑΥΠΛΙΟΥ: Ολοκλήρωση πώλησης, τον Μάρτιο 2020.
	* ΣΑΝΑΤΟΡΙΟ ΜΑΝΑ (ΑΡΚΑΔΙΑ): Υπογραφή Μακροχρόνιας Μίσθωσης, τον Μάρτιο 2020.
	* ΓΟΥΡΝΕΣ ΗΡΑΚΛΕΙΟΥ: Έγκριση σχεδίου Προεδρικού Διατάγματος από το ΚΣΔ, τον Μάιο 2020.
21. Εντάξαμε τη **ΛΑΡΚΟ** σε καθεστώς ειδικής διαχείρισης. (Στόχος 6)
22. **Προωθήσαμε την επένδυση στο Ελληνικό**: Εκδόθηκαν τέσσερις ΚΥΑ χωροθέτησης και εφαρμογής του σχεδίου ολοκληρωμένης ανάπτυξης για το Ελληνικό (ΚΥΑ Μητροπολιτικού πάρκου πρασίνου και αναψυχής, ΚΥΑ Ζώνης ανάπτυξης πρώην Αεροδρομίου, ΚΥΑ Ζωνών πολεοδόμησης και ΚΥΑ Ζωνών ανάπτυξης παρακτίου μετώπου). Ψηφίστηκε πράξη νομοθετικού περιεχομένου, για την παράδοση  και διαχείριση των Κοινόχρηστων και κοινωφελών χώρων στο Ελληνικό. Έγιναν *ενέργειες για την απομάκρυνση των υφιστάμενων δημόσιων και ιδιωτικών χρηστών από το* ακίνητο. Ψήφιση και δημοσίευση στο ΦΕΚ, ρυθμίσεων, για την τακτοποίηση/νομιμοποίηση των αυθαίρετων κτισμάτων του Μητροπολιτικού πόλου Ελληνικού - Αγίου Κοσμά, καθώς και για την έναρξη των εργασιών κατεδάφισης εντός του ΜΠΕΑΚ. Ψήφιση και δημοσίευση στο ΦΕΚ, ρύθμισης, για την ένταξη του έργο μετεγκατάστασης της ΜΥΑΛΣ, στο Πρόγραμμα Δημοσίων Επενδύσεων. Ψήφιση και δημοσίευση διάταξης, για την εγγραφή των ΚΥΑ χωροθέτησης στο Κτηματολόγιο. Δημοσίευση ΦΕΚ διόρθωσης εσωτερικού ορίου στο ακίνητο της Παράκτιας Ζώνης του Αγίου Κοσμά. Έκδοση διαπιστωτικών πράξεων νομιμοποίησης για όλα τα κτίσματα εντός του ακινήτου (αυθαίρετα, διατηρητέα και διατηρούμενα). Έκδοση υπουργικής απόφασης για την έναρξη εργασιών κατεδάφισης, για τα πέντε πρώτα κτίρια του Παραρτήματος Β του ν. 4663/2020. (Στόχος 6)
23. **Διανείμαμε κοινωνικό μέρισμα**, ύψους €215 εκατ. (Στόχος 2)
24. **Προκαταβάλαμε επίδομα θέρμανσης**, ύψους €68 εκατ. (Στόχος 2)
25. **Δόθηκε επίδομα 2.000 € στις νέες οικογένειες για κάθε παιδί που γεννιέται**. (Στόχος 2)

**Βασικές δράσεις υπό τον Στόχο 7**

* Κρατική ενίσχυση με τη **μορφή της επιστρεπτέας προκαταβολής** για επιχειρήσεις που επλήγησαν οικονομικά εκτιμώμενου κόστους **2 δις €.**
* **Αναστολή προθεσμιών λήξης, εμφάνισης και πληρωμής οφειλόμενων από τις πληγείσες επιχειρήσεις** αξιογράφων κατά εβδομήντα πέντε (75) ημέρες.
* **Παράταση προθεσμίας καταβολής και αναστολή είσπραξης οφειλών που έχουν βεβαιωθεί από δηλώσεις Φ.Π.Α** σε επιχειρήσεις που επλήγησαν οικονομικά λόγω του κορωνοϊού.
* **Έκπτωση 25% για βεβαιωμένες οφειλές και δόσεις ρυθμίσεων που καταβάλλονται εμπρόθεσμα.**
* Ευεργέτημα **συμψηφισμού κατά 25%** με άλλες οφειλές ή δόσεις σε περίπτωση ολοσχερούς εξόφλησης ΦΠΑ.
* **Επιτάχυνση επιστροφών φόρου εισοδήματος και ΦΠΑ.**
* **Μείωση μισθώματος (40%) σε πληττόμενες επιχειρήσεις**.
* **Αναστολή είσπραξης βεβαιωμένων οφειλών και δόσεων ρυθμίσεων** και παράταση προθεσμιών καταβολής για πληττόμενες επιχειρήσεις, τους εκμισθωτές αυτών και τους μισθωτούς των οποίων η σύμβαση εργασίας τελεί σε αναστολή.
* **Αποζημίωση επιχειρήσεων στα πλαίσια της γονικής άδειας ειδικού σκοπού.**
* **Αναστολή για χρονικό διάστημα τριών (3) μηνών της καταβολής των δόσεων για πληττόμενους οφειλέτες.**
* **Παράταση προστασίας κύριας κατοικίας**, με τα χαρακτηριστικά του υφιστάμενου Νόμου, για 3 ακόμη μήνες, έως το τέλος Ιουλίου 2020.
* **Παράταση προθεσμιών εξωδικαστικού μηχανισμού ρύθμισης οφειλών** επιχειρήσεων, ελευθέρων επαγγελματιών, αγροτών και ομόρρυθμων εταίρων.
* **Μείωση συντελεστή ΦΠΑ για είδη ατομικής υγιεινής και προστασίας.**
* **Παράταση χρονικής περιόδου διάθεσης πετρελαίου θέρμανσης** με μειωμένο συντελεστή ΕΦΚ.
* **Παράταση προθεσμίας δημοσιοποίησης ετήσιων οικονομικών εκθέσεων** των εκδοτών με εισηγμένες μετοχές στο Χρηματιστήριο Αθηνών.
* **Παράταση ή αναστολή προθεσμιών του Κώδικα Φορολογικής Διαδικασίας.**
* **Απαλλαγή από τον ΦΠΑ των δωρεών** που πραγματοποιούνται για την καταπολέμηση του κορωνοϊού.

# Υπουργείο Ανάπτυξης και Επενδύσεων

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

1. **Βελτίωση Επιχειρηματικού Περιβάλλοντος και προσέλκυση Στρατηγικών Επενδύσεων & Συνεργασιών**
2. **Ενίσχυση του ρόλου της χώρας ως διαμετακομιστικό κέντρο και ανάπτυξη της εφοδιαστικής αλυσίδας**
3. **Ενίσχυση της έρευνας και ανάπτυξης, της νεοφυούς επιχειρηματικότητας και της παραγωγής καινοτομίας στα ερευνητικά κέντρα και τις επιχειρήσεις**
4. **Επίτευξη βιώσιμου ρυθμού ανάπτυξης και ενίσχυση της κοινωνικής συνοχής μέσω της υλοποίησης του Προγράμματος Δημοσίων Επενδύσεων (ΠΔΕ)**
5. **Βέλτιστη αξιοποίηση των πόρων του τρέχοντος και σχεδιασμός του Νέου ΕΣΠΑ**
6. **Ταχύτερη υλοποίηση ιδιωτικοποιήσεων**

**Β. ΒΑΣΙΚΕΣ ΔΡΑΣΕΙΣ**

1. **Ψηφίστηκε ο Νόμος «Επενδύω στην Ελλάδα»**

Βελτίωση επιχειρηματικού περιβάλλοντος με προβλέψεις για μεγαλύτερη ευελιξία στις επενδύσεις που θεωρούνται στρατηγικές, στη διαδικασία πιστοποίησης της ολοκλήρωσης και έναρξης παραγωγικής λειτουργίας των επενδύσεων που εντάσσονται στους Αναπτυξιακούς Νόμους, κατάργηση της διπλής αδειοδότησης τη μεταταποίησης (περιβαλλοντικής και βάσει βαθμίδων όχλησης) απλοποίηση του καθεστώτος έναρξης λειτουργίας μιας επιχείρησης σε επιχειρηματικό πάρκο, πιστοποίηση και έλεγχο και από ιδιωτικούς φορείς (ν. 4635/2020). (Στόχος 1)

1. **Ταχεία αδειοδότηση των Στρατηγικών Επενδύσεων**

Νέες άδειες εγκατάστασης για έργα Ανανεώσιμων Πηγών Ενέργειας (ΑΠΕ) που εντάσσονται ως Στρατηγικές Επενδύσεις εκδόθηκαν σε 16 μόλις ημέρες από την κατάθεση των φακέλων από τους επενδυτές, ενώ η πρώτη οικοδομική άδεια του Killada Hills εκδόθηκε εντός 15 ημερών. (Στόχος 1)

1. **Ταχεία έκδοση ΠΔ – ΕΣΧΑΣΕ**

Έκδοση δύο Προεδρικών Διαταγμάτων για Ειδικά Σχέδια Χωρικής Ανάπτυξης Στρατηγικών Επενδύσεων (ΕΣΧΑΣΕ) - Επενδυτικό σχέδιο «Elounda Hills», Επενδυτικό σχέδιο «Blue Iris» και δημιουργία πλαισίου ασφάλειας δικαίου για τους επενδυτές κατόπιν θετικής γνωμοδότησης από το ΣτΕ. (Στόχος 1)

1. **Εγκρίθηκαν 399 έργα συνολικού προϋπολογισμού 5 δις ευρώ εντός ενός έτους** (Ιούλιος 2019 - Ιούνιος 2020). (Στόχος 1)
	* 27 Στρατηγικές Επενδύσεις αξίας 2,12 δις ευρώ,
	* 14 έργα ΣΔΙΤ αξίας 2,36 δις ευρώ
	* 358 επιχειρηματικά σχέδια του Αναπτυξιακού Νόμου με ποσό ενίσχυσης 506 εκ ευρώ
2. **Αξιοποίηση του επί δεκαετίες ανεκμετάλλευτου ακινήτου της πρώην ΧΡΩΠΕΙ στο Δήμο Πειραιά** για την δημιουργία της πρώτης **Πολιτείας Καινοτομίας** (Innovation District) στην Ελλάδα, με την απασχόληση περίπου 2.440 εργαζόμενων καθώς και φιλοξενία τμημάτων R&D μεγάλων επιχειρήσεων, startups, spin offs, incubators και accelerators. (Στόχος 3)
3. **Για την προώθηση της καινοτομίας και της έρευνας**: (Στόχος 3)
	* εντάχθηκαν τα πρώτα 110 έργων του Β΄ κύκλου του προγράμματος **Ερευνώ – Δημιουργώ – Καινοτομώ** προϋπολογισμού 44,92 εκ. ευρώ.
	* από τον Δεκέμβριο του 2019 λειτουργεί το **νέο Εθνικό Συμβούλιο Έρευνας Τεχνολογίας** **και Καινοτομίας** (ΕΣΕΤΕΚ), ως το ανώτατο γνωμοδοτικό όργανο της Πολιτείας σε θέματα έρευνας και καινοτομίας, γνωμοδοτώντας σε κρίσιμα ζητήματα όπως η δημιουργία της πλατφόρμας ELEVATE Greece, και διαδραματίζοντας καθοριστικό ρόλο στο σχεδιασμό της εμβληματικής δράσης για τον COVID-19.
	* **Βελτιώθηκε το θεσμικό πλαίσιο** για τους Ειδικούς Λογαριασμούς Κονδυλίων Έρευνας των Πανεπιστήμιων, εξισώθηκε η προϋπηρεσία των Ερευνητών, εκδίδονται οι Οργανισμοί των Ερευνητικών Κέντρων της χώρας, λειτουργεί το ηλεκτρονικό σύστημα «ΑΠΕΛΛΑ» για τις προσλήψεις και προαγωγής του ερευνητικού προσωπικού και προχωρά η μεγαλύτερη ενίσχυση σε προσωπικό των ερευνητικών κέντρων με την πρόσληψη πάνω από 150 ερευνητών
	* **Προχωρά συστηματικά η υλοποίηση** του προγράμματος **των Συνεργατικών Σχηματισμών Καινοτομίας** καιτων **Εμβληματικών Δράσεων** για την **Ιατρική Ακριβείας,** την **Αγροδιατροφή,** την **Κλιματική αλλαγή** και τις **Κβαντικές Τεχνολογίες.**
	* Υλοποιείται με γοργά ηεμβληματική δράση **«Επιδημιολογική μελέτη του SARS-CoV-2 στην Ελλάδα** μέσω εκτεταμένων εξετάσεων ανίχνευσης ιού και αντισωμάτων, αλληλούχισης ιικών γονιδιωμάτων και γενετικής ανάλυσης ασθενών, με ύψος χρηματοδότησης 2,475 εκ € και τη συμμετοχή 4 ΑΕΙ και 6 Ερευνητικών Κέντρων
4. **Επιτάχυνση της υλοποίησης των Ε.Π. του ΕΣΠΑ 2014-2020** (Στόχος 5)
	* Η απορρόφηση του ΕΣΠΑ 2014-2020 κατά το έτος 2019, βελτιώθηκε σε ποσοστό 22% σε σχέση με το έτος 2018. Δαπάνες ύψους 1.321,1 εκ. € εκ των ετήσιων δαπανών ύψους 1.675, 1 εκ. € πραγματοποιήθηκαν το Β εξάμηνο του έτους.
5. **Κατάρτιση Εταιρικού Συμφώνου Πλαισίου Αναφοράς (ΕΣΠΑ) 2021-2027** (Στόχος 5)
6. **Ενεργοποίηση της Ελληνικής Αναπτυξιακής Τράπεζας** (ΕΑΤ) (Στόχος 1)
	* Ολοκληρώνονται οι κανονισμοί λειτουργίας, ο επιχειρησιακός σχεδιασμός και η στελέχωση της Ελληνικής Αναπτυξιακής Τράπεζας, ενώ ταυτόχρονα υλοποιεί δύο σημαντικά προγράμματα ενίσχυσης της ρευστότητας στην οικονομία με τη λειτουργία του **Ταμείου Εγγυοδοσίας Επιχειρήσεων COVID-19,** με τις χρηματοδοτήσεις μέσω του Προγράμματος Δημοσίων Επενδύσεων να φθάνουν το ένα δισεκατομμύριο ευρώ (1.000.000.000 €) ενώ η επιδότηση προμηθειών εγγυοδοσίας δύναται να φτάσει μέχρι το ποσό των διακοσίων πενήντα εκατομμυρίων ευρώ (250.000.000 €)]και την επέκταση του **προγράμματος ΤΕΠΙΧ ΙΙ** (υποπροϊόν 3) για την παροχή Δανείων Κεφαλαίου Κίνησης με διαθέσιμους πόρους 800 εκατ. ευρώ.
	* Παράλληλα, η ΕΑΤ στο πλαίσιο συνεργασίας με διεθνείς χρηματοδοτικούς οργανισμούς υπέγραψε Μνημόνιο Συνεργασίας με την Black Sea Trade and Development Bank για τη δημιουργία από κοινού χρηματοδοτικών προϊόντων με στόχο την ενίσχυση της μικρομεσαίας επιχειρηματικότητας
7. **Πρόγραμμα Δημοσίων Επενδύσεων / Εθνικό Πρόγραμμα Ανάπτυξης** (Στόχος 4)
	* Υλοποιείται σχέδιο δράσης για τη βελτίωση της παρακολούθησης και πρόβλεψης των δημοσιονομικών μεγεθών του ΠΔΕ και τη μείωση της γραφειοκρατίας στην εκτέλεσή του με τη μηχανογράφηση των διαδικασιών μέσω του e-pde.
	* Με τη θέσπιση, δε, του **Εθνικού Προγράμματος Ανάπτυξης (**ΕΠΑ) θεσμοθετήθηκε και ένα ολοκληρωμένο σύστημα για τον σχεδιασμό, τη διαχείριση, την παρακολούθηση και τον έλεγχο των παρεμβάσεων που χρηματοδοτούνται από τους εθνικούς πόρους του Προγράμματος Δημοσίων Επενδύσεων (ΠΔΕ)
8. **Απλοποιείται, βελτιώνεται και εκσυγχρονίζεται το θεσμικό πλαίσιο για τη σύσταση και λειτουργία των επιχειρήσεων** (Στόχος 1)
	* Ψήφιση νέου νόμου για το ΓΕΜΗ με αναδιάρθρωση υπηρεσιών και εφαρμογή αυτοματοποιημένων καταχωρήσεων
	* Από τα τέλη Ιουνίου 2020 διασυνδέεται το ΓΕΜΗ με τον ΕΦΚΑ
	* Δίνεται η δυνατότητα σύστασης Ανώνυμης Εταιρείας με πρότυπο καταστατικό
	* Σύσταση Νομοπαρασκευαστικής Επιτροπής για την απλούστευση και των εκσυγχρονισμό του εταιρικού δικαίου στο σύνολο του
	* Σύσταση Νομοπαρασκευαστικής Επιτροπής για την αναμόρφωση του νομοθετικού πλαισίου για τις δημόσιες συμβάσεις
9. **Απλοποιείται και εκσυγχρονίζεται το θεσμικό πλαίσιο για τα σήματα**

Ολοκληρώθηκε η ενσωμάτωση της Οδηγίας (ΕΕ) 2015/2436 στο ελληνικό δίκαιο επιταχύνοντας τη διαδικασία απονομής δικαιώματος επί σήματος και την επίλυση αμφισβητήσεων για την εγκυρότητά του και εισάγοντας νέες μορφές σημάτων με χρήση ηλεκτρονικών εργαλείων. Ολοκληρώθηκε, επίσης, το 1ο στάδιο ψηφιοποίησης των Βιβλίων Σημάτων ενώ ταυτόχρονα έχει απλοποιηθεί η διαδικασία για την απονομή του δικαιώματος χρήσης του Ελληνικού Σήματος για τα προϊόντα ΠΟΠ (Προστατευόμενη Ονομασία Προέλευσης) και ΠΓΕ (Προστατευόμενη Γεωγραφική Ένδειξη) (Στόχος 1)

1. Ολοκλήρωση της διαβούλευσης του σχεδίου νόμου για την **καταπολέμηση του παρεμπορίου**
2. Εκπονήθηκε προσχέδιο **Εθνικής Στρατηγικής Βιομηχανίας** με όραμα την «Ανάπτυξη μιας σύγχρονης, διεθνώς ανταγωνιστικής και εξωστρεφούς βιομηχανίας, που θα αποτελεί βασικό μοχλό οικονομικής ανάπτυξης και απασχόλησης της χώρας» με τους ακόλουθους Πυλώνες (Στόχος 1):
	* τον Ψηφιακό και Παραγωγικό Μετασχηματισμό
	* την Οικονομία Χαμηλού Περιβαλλοντικού Αποτυπώματος
	* τις Αλυσίδες Αξίας
	* τη Βελτίωση του Επιχειρηματικού Περιβάλλοντος
	* την Τόνωση της Ανταγωνιστικότητας (κόστος, δεξιότητες ανθρώπινου δυναμικού, στήριξη μικρομεσαίων επιχειρήσεων)
	* την ασφάλεια εργαζόμενου και καταναλωτή
3. Επικαιροποιείται το **Σχέδιο Εθνικής Στρατηγικής για την Εταιρική Κοινωνική Ευθύνη** και εναρμονίζεται με τους στόχους βιώσιμης ανάπτυξης του ΟΗΕ. (Στόχος 1)
4. **Μητροπολιτικός Πόλος Ελληνικού – Αγίου Κοσμά** (Στόχος 1)
	* Προχωρούν οι πρόδρομες εργασίες στον χώρο του Ελληνικού με την υπογραφή των Αποφάσεων αναφορικά με τα κτίσματα, εγκαταστάσεις, κατασκευές, διατηρητέα και διατηρούμενα κτίσματα και εγκαταστάσεις και την α’ έγκριση εκτέλεσης εργασιών κατεδάφισης εντός του Μητροπολιτικού Πόλου Ελληνικού – Αγίου Κοσμά.

# Υπουργείο Εξωτερικών

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

**1. Προβολή της εικόνας και των θέσεων της Ελλάδος στο εξωτερικό**

**2. Ενίσχυση της οικονομικής εξωστρέφειας**

**Β. ΒΑΣΙΚΕΣ ΔΡΑΣΕΙΣ**

**1.** **Δημιουργία συμμαχιών, περίγυρου ασφάλειας και αλληλοκατανοήσεων** στην περιοχή της Ανατολικής και Κεντρικής Μεσογείου σχετικά με την τουρκική προκλητικότητα (Στόχος 1):

α) προώθηση διμερών στρατηγικών σχέσεων και αμυντικών συνεργασιών στην περιοχή με ΗΠΑ, Γαλλία και Ισραήλ (υπογραφή τροποποιητικής συμφωνίας MDCA με ΗΠΑ, προώθηση στρατηγικής και αμυντικής συνεργασίας με Γαλλία, ενίσχυση των στρατηγικών σχέσεων με Ισραήλ)

β) εφαρμογή στην πράξη της πάγιας θέσης υπέρ σεβασμού διεθνούς δικαίου και δικαίου της θάλασσας με προώθηση συμφωνιών για την οριοθέτηση θαλασσίων ζωνών με Ιταλία και Αίγυπτο (υπογραφή συμφωνίας οριοθέτησης ΑΟΖ με Ιταλία, εντατικοποίηση ενεργειών για την συνομολόγηση συμφωνίας οριοθέτησης θαλασσίων ζωνών με Αίγυπτο)

γ) διατήρηση και διεύρυνση υφιστάμενων σχημάτων τριμερούς συνεργασίας στην περιοχή της Ανατολικής Μεσογείου και του Κόλπου (δημιουργία νέου σχήματος πενταμερούς συνεργασίας (3+1+1) Ελλάδος – Αιγύπτου – Κύπρου – Γαλλίας – ΗΑΕ, δημιουργία νέου σχήματος συνεργασίας Ελλάδος-Κύπρου-ΗΑΕ και ενδεχομένως έτερο τριμερές με Σαουδική Αραβία

δ) ενίσχυση και διεύρυνση παραδοσιακών διμερών σχέσεων συνεργασίας με Αίγυπτο, Ιορδανία, Λίβανο και Παλαιστίνη

ε) προώθηση νέων διμερών πολιτικών συνεργασιών και συναντίληψης στην περιοχή του Κόλπου (Σαουδική Αραβία και ΗΑΕ) ως βάση για συνεργασία και σε τομείς όπως η άμυνα και η οικονομία, καθώς και προώθηση σχέσεων με Κουβέιτ και Μπαχρέιν

στ) ενίσχυση διμερών σχέσεων με χώρες της Βορείου Αφρικής (Μαρόκο, Αλγερία, Τυνησία, Λιβυκό Κοινοβούλιο και LNA - Libyan National Army).

**2. Προώθηση ειρήνης, συνεργασίας και ανάπτυξης στα Βαλκάνια**, ενισχύοντας το ρόλο της Ελλάδας στην περιοχή (Στόχος 1):

α) βελτίωση διμερών πολιτικών σχέσεων με το σύνολο των χωρών της περιοχής ως βάση για την οικονομική της ανάπτυξη

β) αναβίωση του πρωταγωνιστικού ρόλου της Ελλάδος για την προώθηση της ενταξιακής πορείας των Δυτικών Βαλκανίων

γ) προώθηση τριμερών και τετραμερών συνεργασιών και κοινών συνεργασιών στην περιοχή με άλλες χώρες με τις οποίες διατηρούμε στενές σχέσεις (Κύπρος, Ισραήλ, ΗΑΕ)

**3. Ενίσχυση της θέσης της χώρας στην ΕΕ** για την προώθηση των εθνικών μας θεμάτων ως χώρα του στενού πυρήνα της Ένωσης (Στόχος 1):

α) εγκατάλειψη πολιτικής μαζικών και αχρείαστων βέτο στην εξωτερική πολιτική της ΕΕ,

β) συμμετοχή, για πρώτη φορά, της χώρας μας σε πρωτοβουλίες στο πλαίσιο ΕΕ που προωθούν άλλα κράτη - μέλη

γ) ενίσχυση διμερών σχέσεων με κ-μ της ΕΕ μετά από δέκα και πλέον έτη απουσίας (Ισπανία, Δανία, Πορτογαλία, Ολλανδία, Μάλτα)

δ) συνέχιση πρωτοβουλίας MED 7 προηγούμενης κυβέρνησης (ΑΝΥΠΕΞ)

ε) σχεδιασμός για τις σχέσεις μας με το Ηνωμένο Βασίλειο στην μετά BREXIT εποχή (ΑΝΥΠΕΞ)

στ) αξιοποίηση του παραπάνω πλαισίου εντός και εκτός Οργάνων της ΕΕ σε όλα τα επίπεδα

**4. Επανάκαμψη της χώρας στην πολυμερή διπλωματία** (Στόχος 1):

α) Συστηματική προσέγγιση των Μονίμων Μελών του ΣΑ/ΟΗΕ, με παράλληλη ενίσχυση διμερών σχέσεων με Κίνα και Ρωσία

β) Τακτικές επαφές με νυν και επόμενα μη μόνιμα μέλη ΣΑ/ΟΗΕ

γ) Ανάδειξη ρόλου Ελλάδος σε διεθνείς πρωτοβουλίες επίλυσης Συριακού και Λιβυκού

δ) Αναβάθμιση παρουσίας σε οργανισμούς ασφαλείας ΝΑΤΟ και ΟΑΣΕ

ε) Αναβάθμιση παρουσίας σε φόρα προστασίας ανθρωπίνων δικαιωμάτων (Προεδρία ΣΤΕ)

στ) Υποψηφιότητες χώρας σε Διεθνείς Οργανισμούς και πρωτοβουλίες για την πολυμέρεια

ζ) Ανάπτυξη μέσω πολυμερών συναντήσεων σχέσεων με χώρες απομακρυσμένες (Ασίας, Λατ. Αμερικής) με τις οποίες δεν υπάρχουν εκ των πραγμάτων τακτικές επαφές

**5. Νέο θεσμικό πλαίσιο οργάνωσης και λειτουργίας του Enterprise Greece**, το οποίο εκσυγχρονίζεται κατά τα πρότυπα αντίστοιχων ευρωπαϊκών φορέων αποτελώντας το βασικό εργαλείο για την υλοποίηση της Εθνικής Στρατηγικής Εξωστρέφειας (άρ. 84, Ν. 4635/2019) (Στόχος 2)

**6. Εκπόνηση Εθνικού Σχεδίου εξωστρέφειας** (Στόχος 2)

**7. Δημιουργία** της **Ψηφιακής Πλατφόρμας εκμάθησης της ελληνικής γλώσσας, ιστορίας και μυθολογίας** σε συνεργασία με τo Κέντρο Ελληνικών Σπουδών **staellinika.com** (Στόχος 1)

# Υπουργείο Προστασίας του Πολίτη

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

**1. Αποτελεσματική πρόληψη και αντιμετώπιση της εγκληματικότητας και μηδενική ανοχή στη βία και στην τρομοκρατία**

**2. Αποτελεσματικότερος έλεγχος των συνόρων**

**3. Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα**

**4. Μεταρρύθμιση του μοντέλου πολιτικής προστασίας και διαχείρισης κρίσεων**

**5. Ενεργοποίηση του Εθνικού Μηχανισμού Διαχείρισης Κρίσεων για τον συντονισμό των δράσεων με στόχο την αντιμετώπιση της εξάπλωσης του κορονοϊού COVID 19**

**Β. ΒΑΣΙΚΕΣ ΔΡΑΣΕΙΣ**

1. **Ενίσχυση της εμφανούς αστυνόμευσης**

(άξ. 1 - Αποτελεσματική πρόληψη και αντιμετώπιση της εγκληματικότητας και μηδενική ανοχή στη βία και στην τρομοκρατία).

* Δημιουργία νέων οργανωτικών δομών καταπολέμησης της εγκληματικότητας (ομάδες Van, ομάδα ΔΡΑΣΗ, ομάδες πεζών περιπολιών και ειδικές δίκυκλες ομάδες με scooter και ποδήλατα.)
* Προσλήψεις 1500 Ειδικών Φρουρών
* Αποδέσμευση αστυνομικών από φυλάξεις στόχων
* Συγκρότηση ειδικής Ομάδας Αντιμετώπισης Παρεμπορίου
1. **Αναβάθμιση υλικοτεχνικού εξοπλισμού**

(ατομικά εφόδια, επιχειρησιακά μέσα, οχήματα) Ελληνικής Αστυνομίας (άξ. 1. Αποτελεσματική πρόληψη και αντιμετώπιση της εγκληματικότητας και μηδενική ανοχή στη βία και στην τρομοκρατία).

1. **Ολοκλήρωση Προγράμματος Αντεγκληματικής Πολιτικής 2020-2024 της Ελληνικής Αστυνομίας**

(άξ. 1 Αποτελεσματική πρόληψη και αντιμετώπιση της εγκληματικότητας και μηδενική ανοχή στη βία και στην τρομοκρατία).

1. **Έναρξη λειτουργίας του Τμήματος Αντιμετώπισης Ενδοοικογενειακής Βίας**

Τόσο σε Επιτελική Δομή στο Αρχηγείο της ΕΛ.ΑΣ., όσο και σε όλες τις Διευθύνσεις Αστυνομίας Χώρας (άξ. 1 Αποτελεσματική πρόληψη και αντιμετώπιση της εγκληματικότητας και μηδενική ανοχή στη βία και στην τρομοκρατία).

1. **Αντιμετώπιση Αθλητικής Βίας**

(άξ. 1 Αποτελεσματική πρόληψη και αντιμετώπιση της εγκληματικότητας και μηδενική ανοχή στη βία και στην τρομοκρατία).

* Σύνδεσμοι αξιωματικοί σε κάθε ΠΑΕ.
* Αναβάθμιση Υποδιεύθυνσης Αστυνομικής Βίας σε Αθλητικούς Χώρους (ΥΑΒΑΧ).
1. **Προσλήψεις Συνοριοφυλάκων**

 (άξ. 2 Αποτελεσματικότερος έλεγχος των συνόρων) :

* 400 Συνοριακοί Φύλακες στην Περιφερειακή Ενότητα Έβρου.
* 800 Συνοριακοί Φύλακες ορισμένου χρόνου για τα νησιά του Βορείου και Νοτίου Αιγαίου.
1. **Θέση σε επιχειρησιακή λειτουργία του Κέντρου Ανταλλαγής Πληροφοριών (Single Point of Contact)**

για την ανταλλαγή και διαχείριση εγκληματολογικών πληροφοριών που αφορούν τη διασυνοριακή εγκληματικότητα (άξ. 2 Αποτελεσματικότερος έλεγχος των συνόρων).

1. **Μετεγκατάσταση των φυλακών Κορυδαλλού**

Υπογραφή Υ.Α. για την αποδοχή της παραχώρησης του ακινήτου στην περιοχή του Ασπρόπυργου, ολοκλήρωση της προμελέτης από την ΜΟΜΚΑ, υποβολή φακέλου προέγκρισης του Ειδικού Χωρικού Σχεδίου (Ε.Χ.Σ.) στο Υπουργείο Περιβάλλοντος και Ενέργειας.  (άξ. 3 -Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα).

1. **Αναβάθμιση υποδομών**

(άξ. 3- Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα).

* Ολοκληρώθηκε το νέο Σωφρονιστικό Κατάστημα Κράτησης Νικηφόρου Δράμας,
* Τέθηκαν σε λειτουργία δύο νέες πτέρυγες στο Κατάστημα Κράτησης Νιγρίτας,
* Τέθηκε σε λειτουργία μια πτέρυγα στο Κατάστημα Κράτησης Χανίων.
1. **Σύσταση, στελέχωση και λειτουργία δύο νέων Γενικών Διευθύνσεων (Ν. 4625, αρ. 18, Ν. 4662, αρ. 184), καθώς και της Κεντρικής Επιτροπής Μεταγωγών**

(άξ. 3 Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα) (Βλ. 3 Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα).

1. **Τροποποίηση θεσμικού πλαισίου αναφορικά με:**
* την αύξηση του αριθμού των ατόμων στο **Σώμα Επιθεώρησης και Ελέγχου Καταστημάτων Κράτησης** και
* τη μείωση του αριθμού των μελών του **Κεντρικού Επιστημονικού Συμβουλίου Φυλακών** (άξ. 3 Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα).
1. **Υπογραφή τεσσάρων συμβάσεων κατ’ επίσκεψη ιατρών στα Καταστήματα Κράτησης**

(άξ. 3 Νέα αντεγκληματική και σωφρονιστική πολιτική με ενίσχυση του σεβασμού στα ανθρώπινα δικαιώματα).

1. **Θεσμοθέτηση νέας Ενιαίας Αρχής Πολιτικής Προστασίας**

(άξ. 4- Μεταρρύθμιση του μοντέλου πολιτικής προστασίας και διαχείρισης κρίσεων)

* Ψήφιση του Σχέδιου Νόμου για τον Εθνικό Μηχανισμό Διαχείρισης Κρίσεων και την αναδιάρθρωση της Γενικής Γραμματείας Πολιτικής Προστασίας και του Πυροσβεστικού Σώματος
* Θέσπιση Κανονισμού Οργάνωσης και Λειτουργίας του Εθνικού Συντονιστικού Κέντρου Επιχειρήσεων και Διαχείρισης Κρίσεων
1. **Ενίσχυση της πρόληψης των καταστροφών και των κρίσεων**

Μέσω της αξιοποίησης των νέων μεθοδολογιών εκτίμησης κινδύνου και αξιολόγησης τρωτότητας με την ενσωμάτωση των νέων υβριδικών απειλών και των προκλήσεων από την κλιματική αλλαγή, με έμφαση στην μεσοπρόθεσμη και μακροπρόθεσμη πρόγνωση(άξ. 4- Μεταρρύθμιση του μοντέλου πολιτικής προστασίας και διαχείρισης κρίσεων):

* Ενεργοποίηση της Ευρωπαϊκής Υπηρεσίας [Copernicus / Emergency Management Service – Mapping](https://emergency.copernicus.eu/mapping/#zoom=2&lat=14.29328&lon=-27.1935&layers=0BT00) με σκοπό την παραγωγή χαρτογραφικών προϊόντων και δεδομένων για την περιοχή της [Κινέττας](https://emergency.copernicus.eu/mapping/list-of-components/EMSR413) που επλήγη από τις πρόσφατες πλημμύρες
* Εκπόνηση Σχεδίων Δράσης για τη θωράκιση από φυσικές καταστροφές (πλημμύρες, δασικές πυρκαγιές και σεισμοί) και έκδοση εγκυκλίου για την αντιμετώπιση κινδύνων λόγω χιονοπτώσεων και παγετού
1. **Ενίσχυση της επιχειρησιακής δυνατότητας του Πυροσβεστικού Σώματος και της Γενικής Γραμματείας Πολιτικής Προστασίας**

(άξ. 4- Μεταρρύθμιση του μοντέλου πολιτικής προστασίας και διαχείρισης κρίσεων)

* Πρόσληψη δύο χιλιάδων πεντακοσίων (2.500) εποχικών πυροσβεστικών υπαλλήλων
* Υπογραφή συμφωνίας χρηματοδότησης από την Ευρωπαϊκή Επιτροπή για την επισκευή δύο Canadair CL 415, τα οποία θα αποτελούν μέρος της Ευρωπαϊκής Δεξαμενής Πολιτικής Προστασίας
* Αξιοποίηση κονδυλίων ΕΣΠΑ 2014-2020 και ιδιωτικών δωρεών για την αναβάθμιση του εξοπλισμού του Πυροσβεστικού Σώματος και την αγορά 84 υδροφόρων, 2 βραχιονοφόρων και 31 βοηθητικών οχημάτων
* Ανακατασκευή των κτιριακών εγκαταστάσεων της πρώην Αμερικάνικης Βάσης στη Νέα Μάκρη Αττικής για τη δημιουργία Κέντρου Εκπαίδευσης Πυροσβεστών με ιδιωτική δωρεά
1. **Ενίσχυση της Ανθεκτικότητας της Κοινωνίας για την αντίδραση σε περιπτώσεις καταστροφών και κρίσεων**

(άξ. 4- Μεταρρύθμιση του μοντέλου πολιτικής προστασίας και διαχείρισης κρίσεων)

* Εκπαίδευση και ευαισθητοποίηση των πολιτών με την πραγματοποίηση ασκήσεων ετοιμότητας και έγκαιρης προειδοποίησης από Τσουνάμι (στο αεροδρόμιο Μακεδονία στη Θεσσαλονίκη και στην Κω αντίστοιχα)
* Στρατηγική επικοινωνιακής διαχείρισης των κρίσεων και άμεσης ενημέρωσης των πολιτών με την πλήρη ενεργοποίηση του Ευρωπαϊκού Αριθμού Έκτακτης Ανάγκης «112» και την πραγματοποίηση εκστρατείας ενημέρωσης των πολιτών

# Υπουργείο Εθνικής Άμυνας

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

**1. Εγγύηση της ασφάλειας της άμυνας της χώρας**

**2. Ενίσχυση και προβολή της κοινωνικής συνεισφοράς των ΕΔ**

**3. Καλύτερος έλεγχος συνόρων και διαχείριση του μεταναστευτικού**

**4. Αξιοποίηση της δημόσιας περιουσίας**

**5. Σύγχρονες και ποιοτικές δημόσιες υπηρεσίες**

**6.** [**Αποτελεσματική αντιμετώπιση της πανδημικής κρίσης του κορονοϊού**](https://mazi.gsco.gov.gr/_layouts/15/listform.aspx?PageType=4&ListId=b0bc93ba-8a36-42d9-b806-f1935945aa05&ID=5305&RootFolder=*)

**Β. ΒΑΣΙΚΕΣ ΔΡΑΣΕΙΣ (8-12)**

1. **Ενίσχυση του αποτρεπτικού ρόλου των Ενόπλων Δυνάμεων (1)**
* Με τον ν. 4650/19, κυρώθηκε η συμφωνία Ασφάλειας Εφοδιασμού που αφορούσε στην αναβάθμιση των Αεροσκαφών F-16, η συμφωνία πλαίσιο της υποστήριξης των Αεροσκαφών Μ-2000 και επιλύθηκε το χρονίζον θέμα με τα πλεονάζοντα υλικά του ΠΝ από την αναβάθμιση των υποβρυχίων τύπου 209.
* Έγκριση μέσω της ειδικής διαρκούς επιτροπή της ΒτΕ και το ΚΥΣΕΑ και ενεργοποίηση πάνω από 20 υποπρογραμμάτων εξοπλισμών για την απόκτηση νέων ή την υποστήριξη υπαρχόντων οπλικών συστημάτων.
* Εκτέλεση πολυεθνικής άσκησης «Μέδουσα» με τη συμμετοχή των ΕΔ Αιγύπτου και Κύπρου
1. **Ενίσχυση Αμυντικής Διπλωματίας (1)**
* Αναβάθμιση Στρατηγικής Συνεργασίας με ΗΠΑ και Γαλλία / Πολυμερή Σχήματα συνεργασίας στην Ανατολική Μεσόγειο
* Επαύξηση Δυνατοτήτων ΕΔ - Εξοπλισμοί
* Ανάπτυξη αμυντικών δυνατοτήτων από εγχώριες εταιρείες με χρηματοδότηση από ΕΕ
1. **Κοινωνική συνεισφορά των ΕΔ (2)**
* Διάθεση Ιατρών σε αγροτικά ιατρεία, τουριστικούς χώρους και νοσοκομεία
* Εκτέλεση αεροδιακομιδών, πυρόσβεσης και λοιπών δράσεων συνδρομής στην Πολιτική Προστασία
* Συνδρομή στην ανακούφιση πληγέντων περιοχών, με αποκατάσταση οδικού δικτύου και άλλων υποδομών σε Δήμους και Περιφέρειες με μέσα και προσωπικό των ΕΔ (ΜΟΜΚΑ, Γεν. Επιτελεία Κλάδων)
* Σύναψη πλήθους μνημονίων συνεργασίας με Πανεπιστήμια, Ιδρύματα και λοιπούς φορείς για συνέργιες εκπαιδευτικές, πολιτιστικές και κοινωνικές.
1. **Επιτυχής Διαχείριση Προσφυγικής Κρίσης (3)**
* Άμεση ανταπόκριση στην απαίτηση για τοπική αύξηση της στελέχωσης και των μέσων των δυνάμεων των ΕΔ στη περιοχή του Έβρου και του Αιγαίου
* Δημιουργία μηχανισμού για άμεση απορρόφηση των δωρεών προς το ΥΠΕΘΑ.
* Συνεχής συνδρομή τόσο στην ΕΛ.ΑΣ όσο και στο Α.Λ.Σ με μέσα προσωπικό και τεχνογνωσία στη διαφύλαξη των συνόρων
* Προβολή του θέματος σε επίπεδο Υπουργών Άμυνας ΝΑΤΟ/ΕΕ, Προέδρου Ευρωπαϊκής Επιτροπής και Ύπατου Εκπροσώπου ΕΕ και λήψη σημαντικής πολιτικής στήριξης στη χώρα.
1. **Αξιοποίηση Δημόσιας Περιουσίας (4)**
* Κατακυρώθηκε ο πλειοδοτικός διαγωνισμός εκμίσθωσης του Στρατοπέδου «Πλέσσα Μιχαήλ»
1. **Μείωση Γραφειοκρατίας (5)**
* Ολοκλήρωση μελέτης/Εκπόνηση Επιτελικού Σχεδίου για την ολιστική αντιμετώπιση φαινομένου γραφειοκρατίας
1. **Αντιμετώπιση πανδημίας Covid -19 (6)**
* Διάθεση του ΝΙΜΤΣ στο ΕΣΥ ως νοσοκομείο αναφοράς για τον Covid-19
* Διάθεση ιατρικού, νοσηλευτικού προσωπικού, καθώς και μαθητών της ΣΣΑΣ προς κάλυψη αναγκών του ΕΣΥ
* Ενεργοποίηση των στρατιωτικών εργοστασίων 700ΣΕ και 651 ΑΒΥΠ προς παραγωγή μασκών και αντισηπτικών
* Διάθεση 150 επαγγελματιών υγείας (Ιατροί-Νοσηλευτές) στην ΓΓΠΠ για στελέχωση των ομάδων ελέγχου εισόδων στη χώρα

# Υπουργείο Παιδείας και Θρησκευμάτων

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

**1. Πρωτοβάθμια και Δευτεροβάθμια Εκπαίδευση: Εμπιστοσύνη στο Δημόσιο Σχολείο**

**2. Ανώτατη Εκπαίδευση: Αναβάθμιση Δημοσίου Πανεπιστημίου**

**Β. ΒΑΣΙΚΕΣ ΔΡΑΣΕΙΣ**

**Βασικός άξονας πολιτικής Α1.**

1. **Ψηφιακός Μετασχηματισμός**

Ήπιες- ψηφιακές δεξιότητες και απλοποίηση Διαδικασιών (**Μεταρρύθμιση**) Ν.4692/2020. Πλατφόρμα https://mathainoumestospiti.gov.gr/ για την εξ αποστάσεως διδασκαλία-Σύγχρονη, Ασύγχρονη και Εκπαιδευτική τηλεόραση- (Δημοτικά, Γυμνάσια, Λύκεια, Επαγγελματική Εκπαίδευση) (**Καινοτομία).**

1. **Νέα Προγράμματα Σπουδών** (μεταρρύθμιση) σε πιο ασφαλές σχολικό περιβάλλον με την θεσμοθέτηση του Σύμβουλου Σχολικής Ζωής Ν.4692/2020
2. **Ενίσχυση Πρότυπων και Πειραματικών σχολείων** και αξιολόγηση των σχολικών μονάδων Ν.4692/2020(μεταρρύθμιση)
3. **Δίχρονη Προσχολική Εκπαίδευση**

Γ’ Φάση εφαρμογής της δίχρονης προσχολικής για το σχολικό έτος 2020-21, στους 40 Δήμους της χώρας που απομένουν

1. **Ειδική Αγωγή και Εκπαίδευση**

4.500 μόνιμοι διορισμοί στην Ειδική Αγωγή και Εκπαίδευση

1. **Ένταξη Προσφύγων**

Προώθηση της εξ αποστάσεως εκπαίδευσης για παιδιά προσφύγων και μεταναστών σε συνεργασία με ΔΟΜ και UNICEF (παροχή οδηγιών σε 11 γλώσσες) Εμβληματική δράση

**Βασικός άξονας πολιτικής Α2**

1. **Αποκατάσταση του ασύλου στην πραγματική του έννοια**

Καθώς προβλέφθηκε αυτεπάγγελτη επέμβαση των αρχών για κάθε αξιόποινη πράξη που λαμβάνει χώρα στο πανεπιστήμιο (άρθρο 64 του Ν.4623/2020).

1. **Αξιολόγηση σε όλα τα επίπεδα – αναδιάρθρωση του ακαδημαϊκού χάρτη**

Άρση της πρόβλεψης για ίδρυση Νομικής Σχολής και αναστολή έναρξης λειτουργίας 37 Τμημάτων. Άρση διαχωρισμού σχολών ελεύθερης πρόσβασης και σχολών εισαγωγής κατόπιν εξετάσεων. Ψήφιση του Ν. 4653/2020: Ίδρυση της Εθνικής Αρχής Ανώτατης Εκπαίδευσης (ΕΘΑΑΕ) με ενισχυμένες αρμοδιότητες (σε αντικατάσταση της περιορισμένης ΑΔΙΠ). Χρηματοδότηση των ΑΕΙ βάσει συγκεκριμένων κριτηρίων. Απελευθέρωση της έρευνας, αποφυγή γραφειοκρατικών αγκυλώσεων και μεγαλύτερη ευελιξία στη λειτουργία των ΕΛΚΕ.

1. **Πρόοδος στον τομέα Συμπράξεων Δημοσίου Ιδιωτικού Τομέα**

Για τα έργα φοιτητικών εστιών του Πανεπιστημίου Κρήτης, Θεσσαλίας και του Δημοκρίτειου Πανεπιστημίου Θράκης. Έγκριση από την αρμόδια Διϋπουργική Επιτροπή για την Δημιουργία κέντρου καινοτομίας στην Αθήνα

1. **Εξωστρέφεια και διεθνοποίηση**

Ψήφιση του Ν. 4692/2020: Ξενόγλωσσα προπτυχιακά προγράμματα, Θεσμοθέτηση joint degrees και double degrees μεταξύ ελληνικών ΑΕΙ για ξενόγλωσσα προγράμματα σπουδών και μεταξύ ελληνικών και ξένων ΑΕΙ, διευκολύνσεις για την προσέλκυση και τη διαμονή αλλοδαπών φοιτητών. Συνεργασία με το Ινστιτούτο Διεθνούς Εκπαίδευσης (ΙΙΕ) – Greece-US Academic Partnership με ιστορικό αριθμό ενδιαφερομένων πανεπιστημίων από τις ΗΠΑ. Πρώτο Αγγλόφωνο προπτυχιακό στην Ελλάδα από το Σεπτέμβριο του 2020: BA Program in the Archaeology, History and Literature of Ancient Greece (ΕΚΠΑ).

1. **Εξ αποστάσεως εκπαίδευση**

96,35% των προπτυχιακών μαθημάτων παραδίδονταν μέσω σύγχρονης τηλε-εκπαίδευσης. Κατ’ οίκον διανομή συγγραμμάτων για όλους τους φοιτητές.

1. **Εξορθολογισμός διοικητικών ακαδημαϊκών διαδικασιών**

Αλλαγές στη διοίκηση (Ενιαίο ψηφοδέλτιο στις εκλογές Πρυτανικών Αρχών, Ηλεκτρονική ψηφοφορία, Τετραετής θητεία). Αλλαγές στις μετεγγραφές (καθιέρωση της «βάσης μετεγγραφής»).

# Υπουργείο Εργασίας και Κοινωνικών Υποθέσεων

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

1. **Αναμόρφωση Θεσμικού Πλαισίου Κοινωνικής Ασφάλισης**
2. **Ψηφιακός μετασχηματισμός - Αξιοποίηση Νέων τεχνολογιών**
3. **Καταπολέμηση της ανεργίας με ενεργητικές πολιτικές απασχόλησης και δημιουργία σταθερών και πλήρους απασχόλησης θέσεων εργασίας.**
4. **Έλεγχος & αντιμετώπιση παραβατικότητας στην αγορά εργασίας- καταπολέμηση Αδήλωτης & Υποδηλωμένης Εργασίας - επιβράβευση των συνεπών επιχειρήσεων.**
5. **Αντιμετώπιση των συνεπειών της πανδημίας του Κορωνοϊού COVID-19, των δυσμενών εξελίξεων στην αγορά εργασίας και ανάσχεση της επερχόμενης ανεργίας**
6. **Αντιμετώπιση δημογραφικού προβλήματος – Στήριξη Οικογένειας**
7. **Βελτίωση ποιότητας ζωής των ευπαθών και αδύναμων κοινωνικών ομάδων (προώθηση της αποϊδρυματοποίησης, ενίσχυση της αυτόνομης διαβίωσης, ένταξη στην αγορά εργασίας, αντιμετώπιση της αστεγίας, υλοποίηση ολοκληρωμένων δράσεων για τους ΡΟΜΑ)**
8. **Εκσυγχρονισμός συνδικαλιστικής νομοθεσίας**

**Β. ΒΑΣΙΚΕΣ ΔΡΑΣΕΙΣ**

1. **Νέο θεσμικό πλαίσιο για την ασφάλιση** (Αναμόρφωση Θεσμικού Πλαισίου Κοινωνικής Ασφάλισης )
	* Ενίσχυση των συντελεστών της ανταποδοτικής σύνταξης. Αύξηση συντάξεων για όσους έχουν συνταξιοδοτηθεί ή συνταξιοδοτούνται με περισσότερα από 30 χρόνια ασφάλισης
	* Αύξηση των επικουρικών συντάξεων (συμμόρφωση με τις αποφάσεις του ΣτΕ
	* Νέο σύστημα ελεύθερης επιλογής ασφαλιστικών κατηγοριών από ελεύθερους επαγγελματίες, αυτοαπασχολούμενους και αγρότες
2. **Διοικητική και οργανωτική ενοποίηση όλων των ΦΚΑ στον e-ΕΦΚΑ** ο οποίος εκκίνησε λειτουργία **(**Ψηφιακός μετασχηματισμός - Αξιοποίηση Νέων τεχνολογιών)
3. **Ψηφιακός μετασχηματισμός** (Ψηφιακός μετασχηματισμός - Αξιοποίηση Νέων τεχνολογιών)
	* Ενοποίηση των πληροφοριακών συστημάτων σε περιβάλλον G-Cloud, σε συνεργασία με τη Γενική Γραμματεία Πληροφοριακών Συστημάτων
	* Σταδιακή μετάπτωση στο περιβάλλον του ΟΠΣ–ΙΚΑ όλων των επιμέρους πληροφοριακών συστημάτων των εντασσόμενων ΦΚΑ
	* Ψηφιακή σύνταξη Έναρξη της πιλοτικής λειτουργίας της νέας διαδικασίας απονομής κύριας σύνταξης «ΑΤΛΑΣ» στον e-ΕΦΚΑ, με ηλεκτρονική αίτηση Ταυτόχρονη απονομή εφάπαξ και κύριας σύνταξης
	* Νέες ηλεκτρονικές συναλλαγές στον e- ΕΦΚΑ όπως είναι η ασφαλιστική ικανότητα ,η εκτύπωση βεβαιώσεων ΑΜΚΑ , καθώς και η νέα ηλεκτρονική υπηρεσία για τα έξοδα κηδείας
	* Διασύνδεση e-ΕΦΚΑ με το Μητρώο Πολιτών
4. **Ν. 4635/2019:** καταπολέμηση της υποδηλωμένης εργασίας και κίνητρα για τη δημιουργία θέσεων πλήρους απασχόλησης, μέσω της επιβολής αυξημένου κόστους σε περίπτωση υπέρβασης των συμφωνημένων ωρών μερικής απασχόλησης, ενδυνάμωση και τη συστηματοποίηση των διαδικασιών ελέγχου της αδήλωτης και υποδηλωμένης εργασίας από το ΣΕΠΕ και δημιουργία μητρώου παραβατικότητας. Επίσης εισαγωγή νέας αρχιτεκτονικής κυρώσεων στην αγορά εργασίας προς όφελος των εργαζομένων και των συνεπών επιχειρήσεων και διά της ενίσχυσης του ελεγκτικού έργου του ΣΕΠΕ (Ελεγχος & αντιμετώπιση παραβατικότητας στην αγορά εργασίας- καταπολέμηση Αδήλωτης & Υποδηλωμένης Εργασίας - επιβράβευση των συνεπών επιχειρήσεων).
5. **Ν. 4635/2019:** εξορθολογισμός του συστήματος συλλογικών διαπραγματεύσεων, δημιουργία μητρώων συνδικαλιστικών οργανώσεων εργαζομένων και εργοδοτών, παροχή δυνατότητας ηλεκτρονικής ψηφοφορίας στη διαδικασία λήψης αποφάσεων από συνδικαλιστικά όργανα. (Εκσυγχρονισμός συνδικαλίστικής νομοθεσίας)
6. **Υλοποίηση μέτρων προστασίας** για τη συγκράτηση των απολύσεων, τη διασφάλιση των θέσεων εργασίας, την προσωρινή παροχή εργαλείων ευελιξίας στις επιχειρήσεις που πλήττονται, την ανακούφιση εργαζομένων και εργοδοτών από το βάρος των οικονομικών τους υποχρεώσεων, με κοινό παρονομαστή τη ρήτρα διατήρησης θέσεων (Αντιμετώπιση των συνεπειών της πανδημίας του Κορωνοϊού COVID-19).
7. **Επανασχεδιασμός των ενεργητικών πολιτικών απασχόλησης του ΟΑΕΔ** με τρεις βασικούς άξονες: (α) άμεση υλοποίηση δύο προγραμμάτων πλήρους ή πολύ υψηλής επιδότησης για συνολικά 45.000 ανέργους, (β) δημιουργία νέων προγραμμάτων απασχόλησης για σχεδόν 31.000 ανέργους με έμφαση στον ιδιωτικό τομέα, σε περιφέρειες με αυξημένες ανάγκες, σε τομείς αιχμής και σε ειδικότητες υψηλής ζήτησης και (γ) εντατικοποίηση της αξιολόγησης και βελτίωσης των ανοικτών προγραμμάτων, Εφαρμογή του Μηχανισμού ενίσχυσης της απασχόλησης «ΣΥΝΕΡΓΑΣΙΑ» και του νέου προγράμματος Κοινωφελούς Εργασίας για 36.500 ανέργους **(**Καταπολέμηση της ανεργίας με ενεργητικές πολιτικές απασχόλησης και δημιουργία σταθερών και πλήρους απασχόλησης θέσεων εργασίας και καταπολέμηση συνεπειών COVID-19).
8. **Χορήγηση Επιδόματος Γέννησης** (Αντιμετώπιση δημογραφικού προβλήματος – Στήριξη Οικογένειας)
9. **Παροχή voucher για τους βρεφονηπιακούς σταθμούς** σε όλους τους αιτούντες με 27.000 επιπλέον θέσεις για το 2020-2021 (Αντιμετώπιση δημογραφικού προβλήματος – Στήριξη Οικογένειας)
10. **Προώθηση δράσεων για ΡΟΜΑ** (Βελτίωση ποιότητας ζωής των ευπαθών και αδύναμων κοινωνικών)
11. **Κατοχύρωση στο Σύνταγμα της χώρας (άρθρο 21) του ελάχιστου εγγυημένου εισοδήματος** ως «δίχτυ ασφαλείας» αξιοπρεπούς διαβίωσης για τους οικονομικά αδύναμους και αύξηση του προϋπολογισμού του 2020 (Βελτίωση ποιότητας ζωής των ευπαθών και αδύναμων κοινωνικών)

# Υπουργείο Υγείας

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

**1. Μέτρα αντιμετώπισης των αρνητικών συνεπειών της εμφάνισης του Κορωνοϊού SARS-CoV-2 και της ανάγκης περιορισμού της διάδοσής του**

**2. Δράσεις Προστασίας της Δημόσιας Υγείας**

**3. Αξιοπρεπείς Συνθήκες Περίθαλψης για Όλους**

**4. Οργάνωση και Διοίκηση Μονάδων Υγείας**

**5. Εξορθολογισμός της Φαρμακευτικής Δαπάνης**

**6. Αξιοποίηση Σύγχρονων Τεχνολογιών**

**Β. ΒΑΣΙΚΕΣ ΔΡΑΣΕΙΣ**

1. **Εφαρμογή Ολοκληρωμένου Σχεδίου Δράσης για την αντιμετώπιση της πανδημίας κορωνοϊού** που περιλάμβανε ενδεικτικά**:** ενίσχυση με νέο προσωπικό των δομών υγείας, αύξηση κλινών ΜΕΘ και κοινών νοσοκομειακών κλινών, εξασφάλιση αποθεμάτων των απαραίτητων υλικών, συγκρότηση Κινητών Ομάδων Υγείας, Λειτουργία Κέντρων Υγείας COVID-ONLY επί 24ωρου βάσεως, Σχέδιο πρωτοκόλλων και ενιαίας υγειονομικής κάλυψης των νησιών της Χώρας , συγκρότηση Εθνικής Επιτροπής προστασίας της Δημόσιας Υγείας έναντι του κορωνοϊού COVID-19, επικαιροποίηση του Επιχειρησιακού Σχεδίου Πανδημίας (ΑΡΤΕΜΙΣ), σύσταση τηλεφωνικών γραμμών πληροφόρησης (1135) και Ψυχοκοινωνικής Υποστήριξης (10306) **( Άξονας 1)**
2. **Δράσεις για την αντιμετώπιση του καπνίσματος**

Εκπόνηση Εθνικού Σχεδίου 2019-2023 για την αντιμετώπιση του καπνίσματος, Ψήφιση τροπολογιών για την απαγόρευση και τον έλεγχο του καπνίσματος – Νόμος 4633/19. **(Άξονας 2)**

1. **Έγκαιρη προμήθεια 2,6 εκατ. αντιγριπικών εμβολίων** για την κάλυψη των αναγκών του πληθυσμού με αύξηση των δόσεων κατά 2,0 % σε σχέση με την περυσινή περίοδο. **(Άξονας 2)**
2. **Έναρξη λειτουργίας Δημόσιας Μονάδας Τεχνητού Νεφρού στη Σαντορίνη** (ΑΕΜΥ) έπειτα από το αιφνιδιαστικό κλείσιμο της μοναδικής Μονάδας (ιδιωτική κλινική). **(Άξονας 3)**
3. **Παράδοση ογκολογικών φαρμάκων νοσοκομειακής χρήσης σε ιδιωτικές κλινικές** για αποφυγή της ταλαιπωρίας των ασφαλισμένων και της ασφαλούς διακίνησης των φαρμάκων **(Άξονας 3)**
4. **Θέσπιση νομοθετικού πλαισίου για την παράδοση φαρμάκων υψηλού κόστους με επιβάρυνση
του ΕΟΠΥΥ** στα ιδιωτικά φαρμακεία με σκοπό την εξυπηρέτηση και τη μείωση της ταλαιπωρίας
των ασφαλισμένων **(Άξονας 3)**
5. **Νέος τρόπος διάθεσης των σκευασμάτων γ-σφαιρίνης από τα Πανεπιστημιακά και τα
ιδιωτικά Νοσοκομεία** ώστε να μην απαιτείται η αναμονή των ασθενών στα φαρμακεία του ΕΟΠΥΥ. **(Άξονας 3)**
6. **Σύναψη Συμβολαίων αποδοτικότητας για τους νέους Διοικητές και Αναπληρωτές Διοικητές των νοσοκομείων** που διορίσθηκαν μετά τον Νοέμβριο του 2019 (Ν4633/2019, άρθρο 35) σύμφωνα με το οποία ορίζεται σαφή στοχοθεσία ανά Νοσοκομείο. **(Άξονας 4)**
7. **Νομοθετικές ρυθμίσεις για την πληρωμή παλαιότερων ληξιπρόθεσμων υποχρεώσεων** της
τάξης των 80 εκ ευρώ ετών 2017-2019 και την ενίσχυση των λογιστηρίων από λογιστικές
εταιρείες ώστε να μειωθεί ο χρόνος αποπληρωμής των προμηθευτών των Νοσοκομείων
(Ν.4623/2019, άρθρα 78,79) **(Άξονας 4)**
8. **Ολοκλήρωση 8 θεραπευτικών πρωτοκόλλων** (ήπια κατάθλιψη, μέτρια-σοβαρή κατάθλιψη,
διαταραχή γενικευμένου άγχους, διαταραχή κοινωνικού άγχους διαταραχή πανικού,
ιδεοψυχαναγκαστική διαταραχή, άσθμα, καρκίνο του προστάτη) με στόχο τον
εξορθολογισμό της φαρμακευτικής δαπάνης. **(Άξονας 5)**
9. **Αλλαγή και εναρμόνιση 6% ΦΠΑ σε όλα τα φάρμακα** **(Άξονας 5)**
10. **Τροποποίηση πλαισίου τιμολόγησης φαρμάκων** (Αριθμ. Δ3(α)οικ.82331.(ΦΕΚ Β΄ 4274/22.11.2019) (**Άξονας 5)**
11. **Νομοθέτηση 120 δόσεων (N.4647/2019) για τη πληρωμή του clawback (Άξονας 5)**
12. **Συμψηφισμός αυτόματης επιστροφής φαρμακευτικής δαπάνης με τις δαπάνες έρευνας και ανάπτυξης (Ν.4633/2019)** **(Άξονας 5)**
13. **Καθιέρωση Άυλης συνταγογράφησης** **(Άξονας 6)**
14. **Δημιουργία πλατφόρμας τηλεσυμβουλευτικής** για κατ’ οίκον παρακολούθηση ασθενών που
έχουν διαγνωστεί με COVID-19 **(Άξονας 6)**

# Υπουργείο Περιβάλλοντος και Ενέργειας

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

1. **Σύγχρονη και αποτελεσματική διαχείριση των αποβλήτων, με αύξηση της ανακύκλωσης, υιοθέτηση των αρχών της κυκλικής οικονομίας και προσαρμογή στα διεθνή πρότυπα**
2. **Μακροπρόθεσμος Σχεδιασμός για την Ενέργεια και προώθηση διαρθρωτικών παρεμβάσεων στην αγορά ενέργειας**
3. **Αποτελεσματική προστασία και βέλτιστη διαχείριση του φυσικού περιβάλλοντος και της βιοποικιλότητας της χώρας**
4. **Μείωση των εκπομπών αερίων του θερμοκηπίου, Προώθηση της απολιγνιτοποίησης και αντιμετώπιση των συνεπειών της κλιματικής αλλαγής**
5. **Εκσυγχρονισμός και απλοποίηση του πλαισίου περιβαλλοντικής αδειοδότησης, χωροταξίας και πολεοδομίας για την ενθάρρυνση των επενδύσεων**
6. **Άσκηση πολυδιάστατης ενεργειακής πολιτικής και προώθηση διεθνών ενεργειακών έργων**

**Β. ΒΑΣΙΚΕΣ ΔΡΑΣΕΙΣ**

1. **Αποτρέψαμε τη χρεωκοπία της ΔΕΗ και θέσαμε τις βάσεις για μια νέα, δυναμική πορεία της εταιρείας. (Στόχος 2)**
* Mε το σχέδιο διάσωσης και τα μέτρα άμεσης στήριξης που λάβαμε τον Αύγουστο 2019, βοηθήσαμε τη ΔΕΗ να αποφύγει τον κίνδυνο χρεωκοπίας, να λάβει πιστοποιητικό βιωσιμότητας από τον ορκωτό ελεγκτή (Ernst & Young, 24/09/2019) και να αναβαθμιστεί η πιστοληπτική της ικανότητα από την Standard & Poor’s (06/11/2019).
* Με το νόμο 4643/2019 εκσυγχρονίσαμε το μοντέλο διακυβέρνησης της ΔΕΗ, ώστε να γίνει πιο ευέλικτη και πιο αποτελεσματική, και να εφαρμόσει ένα σύγχρονο business plan με βασικούς άξονες την απολιγνιτοποίηση, τον εταιρικό μετασχηματισμό (αναδιοργάνωση, πρόγραμμα εθελούσιας εξόδου), τη δυναμική στροφή προς τις ΑΠΕ, την ψηφιοποίηση και την είσοδο σε νέους τομείς όπως η ηλεκτροκίνηση.
1. **Παρουσιάσαμε το Εθνικό Σχέδιο για την Ενέργεια και το Κλίμα (ΕΣΕΚ), ένα ολοκληρωμένο σχέδιο πράσινης ανάπτυξης για τη χώρα. (Στόχος 4)**
* Το ΕΣΕΚ, που παρουσιάστηκε και υποβλήθηκε στην Ευρωπαϊκή Επιτροπή το Δεκέμβριο 2019, περιλαμβάνει φιλόδοξους στόχους για αύξηση της συμμετοχής των ΑΠΕ στο 35% της τελικής κατανάλωσης ενέργειας και πάνω από 60% στην ηλεκτροπαραγωγή το 2030, για τη μείωση των εκπομπών αεριών του θερμοκηπίου, την ενεργειακή εξοικονόμηση και την ηλεκτροκίνηση, και φέρνει την Ελλάδα στην πρώτη γραμμή της μετάβασης σε ένα νέο, πιο βιώσιμο αναπτυξιακό μοντέλο.
1. **Υιοθετήσαμε ένα εμπροσθοβαρές σχέδιο απολιγνιτοποίησης της εγχώριας ηλεκτροπαραγωγής,** με στόχο η συμμετοχή του λιγνίτη στο ενεργειακό μείγμα της χώρας να εκμηδενιστεί ως το 2028, όπως δεσμεύτηκε τον Σεπτέμβριο του 2019 ο Πρωθυπουργός. Μέτρα άμεσης απόδοσης για τη Δυτική Μακεδονία και τη Μεγαλόπολη ήδη έχουν ξεκινήσει να εφαρμόζονται, όπως η κατασκευή φωτοβολταϊκών πάρκων μεγάλης ισχύος στα λιγνιτικά πεδία της ΔΕΗ, η απόδοση του λιγνιτικού πόρου της ΔΕΗ το Φεβρουάριο του 2020 (ύψους 136 εκατ. ευρώ), και η προκήρυξη από το Πράσινο Ταμείο προγράμματος για τη χρηματοδότηση «πράσινων» έργων στους λιγνιτικούς Δήμους (ύψους 31,4 εκατ. ευρώ).
2. **Ψηφίσαμε το νόμο για τον «Εκσυγχρονισμό της Περιβαλλοντικής Νομοθεσίας», μια τομή στην περιβαλλοντική νομοθεσία της χώρας. (Στόχος 5)**
* Ο νόμος 4685/2020 επιχειρεί να συμφιλιώσει την ανάπτυξη με την προστασία του περιβάλλοντος στη λογική μετάβασης προς ένα μοντέλο βιώσιμης ανάπτυξης, να εκσυγχρονίσει την ελληνική περιβαλλοντική νομοθεσία προς ευρωπαϊκή κατεύθυνση, και να ξεπεράσει ατέλειες και δυσκαμψίες της υφιστάμενης νομοθεσίας προς όφελος των πολιτών.
	+ Απλοποίηση και επίσπευση της διαδικασίας περιβαλλοντικής αδειοδότησης (έκδοση, τροποποίηση και ανανέωση ΑΕΠΟ.
	+ Συμμετοχή πιστοποιημένων ιδιωτών αξιολογητών στις περιβαλλοντικές αδειοδοτήσεις.
	+ Δημιουργία ενός ενιαίου φορέα για τις προστατευόμενες περιοχές, του ΟΦΥΠΕΚΑ.
	+ Νέο, ευρωπαϊκό θεσμικό πλαίσιο για τις περιοχές Natura, με 4 ζώνες προστασίας.
	+ Αντιμετώπιση του ζητήματος με τις 170.000 αντιρρήσεις επί των δασικών χαρτών που έχουν αναρτηθεί.
	+ Δώσαμε λύση στο πρόβλημα των οικιστικών πυκνώσεων, συμβατή με τις αποφάσεις του Συμβουλίου της Επικρατείας.
1. **Απλοποιούμε και εκσυγχρονίζουμε το πλαίσιο αδειοδότησης των έργων ΑΠΕ, με στόχο την ενθάρρυνση των σχετικών επενδύσεων και την ενίσχυση του μεριδίου των ΑΠΕ στο ενεργειακό μείγμα. (Στόχος 1 & 4)**
* Με γνώμονα την ενίσχυση των ΑΠΕ και του μεριδίου συμμετοχής τους στο ενεργειακό μείγμα, και προς επίτευξη των στόχων του ΕΣΕΚ, θέσαμε ως προτεραιότητα τη ριζική απλοποίηση και βελτίωση της αδειοδοτικής διαδικασίας για τα έργα ΑΠΕ.
1. **Προωθούμε την ηλεκτροκίνηση και τις «πράσινες» μεταφορές στην Ελλάδα, με ολοκληρωμένο σχέδιο και κίνητρα. (Στόχος 4)**
* Υλοποιώντας τους στόχους του ΕΣΕΚ και μία από τις βασικές δεσμεύσεις μας, παρουσιάσαμε τον Ιούνιο του 2020 ολοκληρωμένο σχέδιο για την ηλεκτροκίνηση στην Ελλάδα, με ανάπτυξη σύγχρονου θεσμικού πλαισίου και θέσπιση κινήτρων για την προώθηση των ηλεκτρικών και υβριδικών οχημάτων. Με τον συνδυασμό των οικονομικών και φορολογικών κινήτρων μειώνουμε το κόστος του ηλεκτρικού αυτοκινήτου κατά περίπου 25%. Έτσι, προβλέπεται το 25% των νέων ταξινομήσεων οχημάτων από τον Αύγουστο του 2021 να είναι ηλεκτρικά.
1. **Αναπτύξαμε σύγχρονο και συμβατό με τα ευρωπαϊκά δεδομένα θεσμικό πλαίσιο για τη διαχείριση των αποβλήτων. (Στόχος 1)**
* Επικαιροποιήσαμε το Εθνικό Σχέδιο για τη Διαχείριση των Αποβλήτων (ΕΣΔΑ), ώστε να είναι συμβατό με τις προτεραιότητες και κατευθυντήριες γραμμές της Ε.Ε., να περιέχει φιλόδοξους, αλλά ρεαλιστικούς, στόχους, και να δίνει μεγαλύτερη βαρύτητα στην ανακύκλωση, τη διαλογή στην πηγή και την υιοθέτηση αρχών της κυκλικής οικονομίας.
* Οι Περιφέρειες έχουν ήδη ξεκινήσει – και ως το τέλος του 2020 θα έχουν ολοκληρώσει – την επικαιροποίηση των Περιφερειακών Σχεδίων Διαχείρισης Αποβλήτων (ΠΕΣΔΑ), που θα εναρμονίζονται με το Εθνικό Σχέδιο.
1. **Εκπονήσαμε και παρουσιάσαμε το Ειδικό Πολεοδομικό Σχέδιο για το «Μάτι» (Στόχος 5)**
* Δέσμευση του Πρωθυπουργού, και πρόβλεψη της σχετικής Πράξης Νομοθετικού Περιεχομένου (Τεύχος A’ 127/24.07.2019), ήταν η σύνταξη ειδικού πολεοδομικού σχεδίου για τις περιοχές της Ανατολικής Αττικής που επλήγησαν από τις πυρκαγιές του καλοκαιριού του 2018 έως την 23η Ιουλίου 2020, το οποίο και τέθηκε σε διαβούλευση τον Ιούνιο 2020.
1. **Προωθήσαμε και συνυπογράψαμε τη Διακυβερνητική Συμφωνία για την κατασκευή του αγωγού φυσικού αερίου East Med. (Στόχος 6)**
* Στις 2 Ιανουαρίου, υπεγράφη η Διακυβερνητική Συμφωνία Ελλάδας, Κύπρου και Ισραήλ για την κατασκευή του αγωγού μεταφοράς φυσικού αερίου East Med, ο οποίος χαρακτηρίστηκε ως έργο εθνικής σημασίας και κοινού ενδιαφέροντος (Project of Common Interest) και με το νόμο 4687/2020 (ΦΕΚ 98 Α'/ 15.05.2020) κυρώθηκε η Διακυβερνητική Συμφωνία Ελλάδας-Κύπρου-Ισραήλ. Με την ολοκλήρωση της αδειοδοτικής διαδικασίας, προχωρά η διαδικασία για την εκπόνηση της τελικής μελέτης σκοπιμότητας από την κοινοπραξία IGI Poseidon, η οποία τον Ιούνιο 2020 προχώρησε σε ανοιχτή πρόσκληση μέσω διαδικασίας ανταγωνιστικού διαλόγου με στόχο την προεπιλογή των δυο υποψηφίων αναδόχων για τον σχεδιασμό, προμήθεια, κατασκευή, μεταφορά, εγκατάσταση και αρχική θέση σε λειτουργία των τεσσάρων υπερακτίων τμημάτων του αγωγού, μήκους 1.470 χλμ.
1. **Δρομολογήσαμε και υλοποιούμε τον εταιρικό μετασχηματισμό και την ιδιωτικοποίηση της ΔΕΠΑ. (Στόχος 2)**
* Με στόχο την περαιτέρω απελευθέρωση της εγχώριας αγοράς φυσικού αερίου και την είσοδο στρατηγικών επενδυτών για την πραγματοποίηση των απαραίτητων επενδύσεων, με το νόμο 4643/2019 δρομολογήσαμε τον εταιρικό μετασχηματισμό της ΔΕΠΑ, αποσπώντας το τμήμα υποδομών και δικτύων από αυτό της εμπορίας.
* Μέσα σε διάστημα μικρότερο των δύο μηνών από την ψήφιση, ξεκίνησαν (σε συνεργασία με το ΤΑΙΠΕΔ) οι διαγωνιστικές διαδικασίες για το 100% της ΔΕΠΑ Υποδομών (9 Δεκεμβρίου 2019) και το 65% της ΔΕΠΑ Εμπορίας (23 Ιανουαρίου 2020).
* Η πρώτη φάση του διαγωνισμού ολοκληρώθηκε και για τις δύο εταιρείες στα προβλεπόμενα χρονοδιαγράμματα, και στη συνέχεια ανακοινώθηκαν από το ΤΑΙΠΕΔ τα 6 επενδυτικά σχήματα που συνεχίζουν στη δεύτερη φάση της υποβολής δεσμευτικών προσφορών για τη ΔΕΠΑ Υποδομών (2 Ιουνίου 2020) και τα 7 επενδυτικά σχήματα που συνεχίζουν στη δεύτερη φάση της υποβολής δεσμευτικών προσφορών για τη ΔΕΠΑ Εμπορίας (16 Ιουνίου 2020).
1. **Δίνουμε ώθηση στην ενεργειακή εξοικονόμηση. (Στόχος 4)**
* Υλοποιώντας τους στόχους του ΕΣΕΚ για αυξημένη ενεργειακή απόδοση, υλοποιήσαμε τον Β’ κύκλο του προγράμματος «Εξοικονόμηση κατ’ Οίκον ΙΙ», συνολικού προϋπολογισμού 275 εκατ. ευρώ και έπεται ο 3ος κύκλος εντός του 2020. Περισσότερα από 22000 νοικοκυριά έχουν ενταχθεί στο πρόγραμμα και θα μπορέσουν να λάβουν χρηματοδότηση για εργασίες ενεργειακής αναβάθμισης στις κατοικίες τους.
1. **Ξεκινήσαμε τις διαδικασίες κατεδάφισης αυθαιρέτων. (Στόχος 5)**
* Προχωράμε τους επόμενους μήνες στην κατεδάφιση 1.108 αυθαιρέτων σε όλη την Ελλάδα. Δεν θα υπάρξει κανένας συμβιβασμός με την αυθαιρεσία, ιδιαίτερα όταν πρόκειται για αυθαίρετα σε δάση, αιγιαλούς και παραλίες.
1. **Στο «ύψος» της η Ακρόπολη, χαμηλώνουν τα κτήρια γύρω της. (Στόχος 5)**
* Το Κεντρικό Συμβούλιο Πολεοδομικών Θεμάτων και Αμφισβητήσεων (ΚΕΣΥΠΟΘΑ), σε συνεδρίασή του στις 7 Μάϊου 2020, γνωμοδότησε υπέρ της εισήγησης του Υπουργείου Περιβάλλοντος και Ενέργειας για το σχέδιο Προεδρικού Διατάγματος προστασίας της περιοχής γύρω από την Ακρόπολη.
1. **Ξεκινήσαμε τη διαδικασία εξυγίανσης της ΛΑΡΚΟ, προκειμένου να συνεχιστεί η δραστηριότητα της επιχείρησης και να αποτραπεί η απότομη πτώχευσή της.**
* Προωθήσαμε νομοθετική ρύθμιση για να τεθεί η ΛΑΡΚΟ σε καθεστώς ειδικής διαχείρισης, μέσω του νόμου 4664/2020 που ψηφίστηκε στις 12 Φεβρουαρίου (ΦΕΚ 32 A'/14.02.2020). Επιπλέον, προβλέπεται δεσμευτικό χρονοδιάγραμμα 12 μηνών από την εγκατάσταση του Διαχειριστή για την ολοκλήρωση της διαδικασίας και υποχρεωτική έναρξη πτωχευτικών διαδικασιών εάν δεν έχει μεταβιβαστεί στο διάστημα αυτό το 75% του ενεργητικού της εταιρείας.
1. **Επιταχύναμε τις διαδικασίες κτηματογράφησης και ενισχύσαμε τη λειτουργία και αποτελεσματικότητα του Κτηματολογίου. (Στόχος 5)**
* Μέσα από συντονισμένες κινήσεις (ενημέρωση πολιτών, στοχευμένες παρατάσεις ανά περιοχή), από τον Ιούλιο του 2019 επιταχύνθηκαν οι ρυθμοί κτηματογράφησης σε όλη την Ελλάδα, με το ποσοστό έγκαιρης συλλογής δηλώσεων σε πολλές περιοχές να ξεπερνάει το συμβατικό στόχο του 55%. Η ολοκλήρωση της εμπρόθεσμης συλλογής δηλώσεων καλύπτει πλέον το 93% της χώρας.
1. **Επιταχύνουμε τα έργα ηλεκτρικών διασυνδέσεων της νησιωτικής με την ηπειρωτική Ελλάδα. (Στόχος 2)**
* Με την προώθηση των ηλεκτρικών διασυνδέσεων της νησιωτικής με την ηπειρωτική Ελλάδα γίνεται δυνατή η μείωση των ρύπων από τις μονάδες ηλεκτροπαραγωγής παλαιάς τεχνολογίας που λειτουργούν στα νησιά, η μείωση της ενεργειακής εξάρτησης και η ενίσχυση της ενεργειακής ασφάλειας της χώρας.
* Η διασύνδεση Κρήτης – Πελοποννήσου αναμένεται να ηλεκτριστεί ως το τέλος του 2020. Στις 10 Ιουνίου 2020 υπεγράφη η σύμβαση για την κατασκευή της διασύνδεσης Αττικής-Κρήτης, η ολοκλήρωση της οποίας εντός του 2023, θα μειώσει τις εκπομπές CO2 από τους αυτόνομους σταθμούς παραγωγής που θα κλείσουν κατά 60% και θα μειώσει κατά 400 εκατ. ευρώ ετησίως τις επιβαρύνσεις όλων των καταναλωτών από τις χρεώσεις ΥΚΩ.
* Το τμήμα Πάρος-Νάξος-Μύκονος της διασύνδεσης Αττικής-Κυκλάδων αναμένεται να ολοκληρωθεί εντός του καλοκαιριού του 2020, ενώ η τέταρτη φάση (Σέριφος - Μήλος - Φολέγανδρος – Σαντορίνη) αναμένεται να ολοκληρωθεί την περίοδο 2023- 2024.
1. **Εφαρμόζουμε το Target Model στην εγχώρια αγορά ηλεκτρικής ενέργειας. (Στόχος 2)**
* Η εφαρμογή του Ευρωπαϊκού Target Model στην εγχώρια αγορά ηλεκτρικής ενέργειας αποτελεί προτεραιότητα προκειμένου να φτάσουμε σε προσιτό ενεργειακό κόστος για τους καταναλωτές και τη βιομηχανία.
* Με το νόμο 4643/2019, θεσπίσαμε δεσμευτικό χρονοδιάγραμμα για την εφαρμογή του Target Model, με συγκεκριμένες αρμοδιότητες για τους εμπλεκόμενους και ενισχυμένο εποπτικό ρόλο της ΡΑΕ.
* Οι εμπλεκόμενοι φορείς (ΑΔΜΗΕ, Ελληνικό Χρηματιστήριο Ενέργειας) έχουν ξεκινήσει τη δοκιμαστική λειτουργία των τριών νέων αγορών του Target Model (Αγορά Επόμενης Ημέρας, Αγορά Ενδοημερήσιας, Αγορά Εξισορρόπησης), με στόχο την ενεργοποίησή τους το Σεπτέμβριο 2020.
1. **Αναμορφώνουμε και ενισχύουμε την Εθνική Διαχειριστική Αρχή Υδρογονανθράκων (ΕΔΕΥ), που θα ενσωματώσει τον κλάδο διεθνών έργων της ΔΕΠΑ. (Στόχος 2)**
* Στο πλαίσιο του εταιρικού μετασχηματισμού της ΔΕΠΑ, που έγινε πράξη με το νόμο 4643/2019, αποφασίστηκε ο κλάδος των διεθνών έργων, λόγω της στρατηγικής του σημασίας για τη χώρα και την ενεργειακή της ασφάλεια, να διατηρηθεί υπό δημόσιο έλεγχο.
* Επιλέχθηκε, και με το νόμο 4685/2020 θεσμοθετήθηκε, η ΔΕΠΑ Διεθνών Έργων να απορροφηθεί από την ΕΔΕΥ, η οποία πλέον έχει διευρυμένο αντικείμενο και θα συμμετέχει στην ανάπτυξη διασυνοριακών έργων αγωγών φυσικού αερίου, όπως ο IGB και ο East Med.
* Για να διασφαλιστεί ο δημόσιος έλεγχος στα διεθνή ενεργειακά έργα, η Κυβέρνηση έχει πρόθεση να εξαγοράσει το ποσοστό 35% που κατέχουν τα ΕΛΠΕ στη ΔΕΠΑ Διεθνών Έργων.
1. **Προωθούμε μεγάλες αστικές αναπλάσεις για την αναζωογόνηση περιοχών και την προσέλκυση επενδύσεων. (Στόχος 5)**
* Υλοποιώντας τη δέσμευση του Πρωθυπουργού για την ανάπλαση της Διεθνούς Έκθεσης Θεσσαλονίκης (ΔΕΘ), το Συμβούλιο Μητροπολιτικού Σχεδιασμού του Υπουργείου Περιβάλλοντος και Ενέργειας (συνεδρίαση 15ης Απριλίου 2020) έδωσε το «πράσινο φως» για την ανάπλαση της ΔΕΘ, εγκρίνοντας ομόφωνα το Ειδικό Χωρικό Σχέδιο και τη Στρατηγική Μελέτη Περιβαλλοντικών Επιπτώσεων. Με την ομόφωνη απόφαση καθορίστηκαν χρήσεις γης, όροι και περιορισμοί δόμησης, καθώς και κατευθύνσεις και μέτρα για την προστασία του περιβάλλοντος, ώστε να προχωρήσει η σημαντική αυτή ανάπλαση που θα αναδείξει τη ΔΕΘ σε εκθεσιακό κέντρο διεθνούς ακτινοβολίας.
* Επιταχύναμε τις διαδικασίες για να ολοκληρωθούν και να τεθούν σε διαβούλευση τα Ειδικά Χωρικά Σχέδια για το νέο γήπεδο Τούμπας και το πρώην στρατοπέδο «Παύλος Μελάς» στο Δήμο Παύλου Μελά. Πρόκειται για δύο ολοκληρωμένες χωρικές παρεμβάσεις που αναβαθμίζουν και δίνουν αξία στις περιοχές τους.

# Υπουργείο Πολιτισμού και Αθλητισμού

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ (4-6)**

**Πολιτισμός**

1. **Ανάδειξη της Ελλάδας ως διεθνούς πολιτιστικού πόλου**
2. **Ενίσχυση της δημιουργικής οικονομίας ως βασικού πυλώνα ανάπτυξης**
3. **Προστασία και ανάδειξη της πολιτιστικής κληρονομιάς**
4. **Αναβάθμιση του δημόσιου χώρου και βελτιωμένη πρόσβαση σε πολιτιστικές δραστηριότητες**

**Αθλητισμός**

1. **Υγιής αγωνιστικός και επαγγελματικός αθλητισμός**
2. **Ανάπτυξη του ερασιτεχνικού αθλητισμού και της άθλησης**
3. **Εκσυγχρονισμός, συντήρηση και προώθηση των αθλητικών εγκαταστάσεων**
4. **Ανάδειξη της Ελλάδας ως διεθνούς αθλητικού πόλου**

**Β. ΒΑΣΙΚΕΣ ΔΡΑΣΕΙΣ (8-12)**

Πολιτισμός

1. **Οργανισμός Πνευματικής Ιδιοκτησίας** (Στόχος 2):
	* Έκδοση Υπουργικής Απόφασης: Προσωρινή ανάκληση άδειας λειτουργίας του ΟΣΔ «Οργανισμός Συλλογικής Διαχείρισης Μουσικών Πνευματικών Δικαιωμάτων – Η Αυτοδιαχείριση – Αστικός Συνεταιρισμός Περιορισμένης Ευθύνης» (Β’ 4284).
	* Αδειοδότηση του Οργανισμού Συλλογικής Διαχείρισης «ΕΝΩΣΗ ΔΙΚΑΙΟΥΧΩΝ ΕΔΕΜ» (02/2020).
2. **Εθνικό Μουσείο Σύγχρονης Τέχνης** (Στόχος 2)
	* Το μουσείο άνοιξε τις πόρτες του στο κοινό και ολοκληρώθηκε το στήσιμο της μόνιμης συλλογής
3. Οριστική λύση στο ζήτημα του **Σταθμού Βενιζέλου** με την έγκριση του αιτήματος Αττικό Μετρό ΑΕ για προσωρινή **απόσπαση και επανατοποθέτηση των αρχαιοτήτων** στο πλαίσιο κατασκευής του Μητροπολιτικού Σιδηροδρόμου Θεσ/κης (Στόχος 3)
4. **Σημαντική επιτάχυνση των έργων ΕΣΠΑ** του Υπουργείου με βελτίωση απορροφητικότητας από 8,5% σε 17,5% (50 νέες εντάξεις έργων, €50 εκ. αύξηση προϋπολογισμού, €28,5 εκ. αύξηση νομικών, δεσμεύσεων, €21,7 εκ αύξηση δαπανών) (Στόχος 3)
5. **Αυστηροποίηση ποινών για το αδίκημα της αρχαιοκαπηλίας**, στο πλαίσιο της αλλαγής του ποινικού κώδικα (Στόχος 3)
6. **ΑΚΡΟΠΟΛ** (Στόχος 1 & 2)
	* Παραλαβή του έργου από το Υπουργείο με εξασφάλιση ιδιωτικής φύλαξης
	* Ολοκληρώθηκε η διαβούλευση και ψηφίζεται εντός Ιουλίου 2020 νέο νομοθετικό πλαίσιο για την ανάπτυξη ΝΠΙΔ Κέντρου Πολιτισμού και Δημιουργίας ΑΚΡΟΠΟΛ
7. Σχεδιασμός **νέων χρηματοδοτικών εργαλείων** και αύξηση των επιχορηγήσεων στην πολιτιστική και δημιουργική βιομηχανία για το έτος 2020 (ψηφιακά έργα, εποπτευόμενοι φορείς, κινηματογράφος, animation, θέατρο, χορός, φεστιβάλ (περίπου 20 εκ. €) (Στόχος 2)
8. Θέση σε **εκκαθάριση** του **Ταμείου Αλληλοβοήθειας του ΥΠΠΟΑ** (ν. 4639/2019 - Α’185) και ορισμός εκκαθαριστή (Γενικό)
9. Ανάπτυξη προγράμματος για **μικρά πολιτιστικά δρώμενα σε αρχαιολογικούς χώρους ανά την επικράτεια**, στο πλαίσιο του προγράμματος « Όλη η Ελλάδα ένας πολιτισμός» (Στόχος 4)
10. Δημιουργία, σε συνεργασία με το Υπουργείο Ψηφιακής Διακυβέρνησης, της νέας ψηφιακής πλατφόρμας για τον Πολιτισμό, «**DigitalCulture**» (<https://digitalculture.gov.gr/>), με προβολές διαφόρων πολιτιστικών δράσεων (Στόχος 2)
11. Δημιουργία **Μητρώου Καλλιτεχνών και Δημιουργών** (Στόχος 2)

Αθλητισμός

1. Δημιουργήθηκε το "**Μητρώο Αθλητικών Σωματείων**", η πλατφόρμα προεγγραφής των αθλητικών σωματείων. Η εγγραφή των σωματείων στην πλατφόρμα συνδέεται και με την απευθείας χρηματοδότησή τους, στο πλαίσιο των μέτρων στήριξης (Στόχος 2)
2. Αναπτύχθηκε το **πρόγραμμα αξιολόγησης Ομοσπονδιών "ΧΙΛΩΝ"**, βασισμένο σε απολύτως μετρήσιμους δείκτες. Τα χρήματα των επιχορηγήσεων κατανέμονται στις Ομοσπονδίες με αντικειμενικά κριτήρια και διαφάνεια (Στόχος 1)
3. Δημιουργήθηκε η **πλατφόρμα «Πέλοπας»**, μέσω της οποίας, για πρώτη φορά, γίνεται πλήρης καταγραφή όλων των αθλητικών εγκαταστάσεων και χώρων είτε αυτοί ανήκουν στους Δήμους, είτε στην ΓΓΑ, είτε σε ιδιώτες, πρωτοβουλία της Γενικής Γραμματείας Αθλητισμού και της ΚΕΔΕ (Στόχος 3)
4. Συστάθηκε **επιτροπή Ολυμπισμού και Αθλητισμού**. Σκοπός είναι η προώθηση του Αθλητικού Ιδεώδους και του Ολυμπισμού στη νέα γενιά και την κοινωνία, μέσα από δράσεις όπως επισκέψεις σε σχολεία, αιμοδοσίες, δημοπρασίες, διάδοση αθλητικών μηνυμάτων, καμπάνιες και αθλητικές εκδηλώσεις (Στόχος 2)
5. **Αξιοποίηση Κλειστού Ολυμπιακού Ακινήτου Άνω Λιοσίων**. Αποτελεί την πρώτη αξιοποίηση ολυμπιακού ακινήτου από το 2004 (Στόχος 3)
6. Το σημαντικότερο ερευνητικό κέντρο της Χώρας **ΕΚΕΦΕ Δημόκριτος** γίνεται το **εθνικό εργαστήριο αντιντόπινγκ** της χώρας με χρηματοδότηση από το Υπουργείο Ανάπτυξης και Επενδύσεων έτσι ώστε άμεσα να **επανακτήσει τη διαπίστευση από τον Παγκόσμιο Οργανισμό Αντι-ντόπινγκ** (WADA) (Στόχος 1)
7. ν. 4639/2019 “Κύρωση της Σύμβασης του Συμβουλίου της Ευρώπης που υπογράφηκε στο **Macolin** την 18η Σεπτεμβρίου 2014, σχετικά με τη χειραγώγηση των αθλητικών αγώνων”, ένταξη της Γ.Γ.Α. ως μέλους στο Δίκτυο Εθνικών Πλατφορμών (Group of Copenhagen) και ενεργοποίηση της Εθνικής Πλατφόρμας (Στόχος 1)
8. Για την **αντιμετώπιση της Βίας στα γήπεδα** συστάθηκε η επιτροπής καθοδήγησης "Steering Committee" σε συνεργασία με FIFA/UEFA. (Στόχος 1)
9. **Φορολογικά κίνητρα** (Στόχος 1 & 2)
* Μειώθηκαν οι συντελεστές φορολόγησης των μετεγγραφών (από 55% που ίσχυε) των επαγγελματιών αθλητών. (Στόχος 1)
* Θεσπίστηκαν φοροαπαλλαγές των δωρεών και χορηγιών προς τα αθλητικά σωματεία (Στόχος 2)
1. **Σύσταση και λειτουργία Υγειονομικής Επιτροπής** στη Γενική Γραμματεία Αθλητισμού με στόχο την ασφαλή άσκηση σε οργανωμένους αθλητικούς χώρους και τη δημιουργία προπονητικών και αγωνιστικών πρωτοκόλλων αθλημάτων (Στόχος 1 & 2)

# Υπουργείο Δικαιοσύνης

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

1. **Εκσυγχρονισμός και αναβάθμιση του συστήματος απονομής της Δικαιοσύνης (επιτάχυνση, καταπολέμηση γραφειοκρατίας, ηλεκτρονική δικαιοσύνη)**
2. **Εμπέδωση αισθήματος ασφάλειας στους πολίτες**
3. **Ενίσχυση κράτους δικαίου - προάσπιση ανθρωπίνων δικαιωμάτων**

**Β. ΒΑΣΙΚΕΣ ΔΡΑΣΕΙΣ**

1. **Τροποποίηση Ποινικού Κώδικα και Κώδικα Ποινικής Δικονομίας** (ν.4637/2019 ΦΕΚ 180/Α/18.11.2019).(Εμπέδωση αισθήματος ασφάλειας στους πολίτες)
2. **Ενίσχυση του θεσμού της Διαμεσολάβησης με τη νομοθετική ρύθμιση** (ν. 4640/2019) για τις αστικές και εμπορικές υποθέσεις (Εκσυγχρονισμός και αναβάθμιση του συστήματος απονομής της Δικαιοσύνης)
3. **Δημιουργία Κατεύθυνσης Ειρηνοδικών στην Εθνική Σχολή Δικαστών.** (Εκσυγχρονισμός και αναβάθμιση του συστήματος απονομής της Δικαιοσύνης, ενίσχυση κράτους δικαίου)
4. **Ανθρώπινα Δικαιώματα – Επανασυγκρότηση του Εθνικού Συμβουλίου κατά του Ρατσισμού & της Μισαλλοδοξίας.** Tο Σχέδιο Δράσης για τα Δικαιώματα του Ανθρώπου, βαίνει προς ολοκλήρωση. Ανάπτυξη ολοκληρωμένης στρατηγικής κατά του ρατσισμού, της μισαλλοδοξίας και των εγκλημάτων μίσους. Επικαιροποίηση των μελών και επαναλειτουργία του Εθνικού Μηχανισμού  Εκπόνησης, Παρακολούθησης και Αξιολόγησης Σχεδίου  Δράσης για τα Δικαιώματα του Παιδιού, το οποίο είναι υπό επεξεργασία. (Ενίσχυση κράτους δικαίου & προάσπιση ανθρωπίνων δικαιωμάτων)
5. **Ολοκληρώνεται το θεσμικό πλαίσιο για το ιδιωτικό Χρέος - Τροποποίηση διατάξεων νόμου υπερχρεωμένων νοικοκυριών (ν.3869/2010)** με στόχο την εκκαθάριση της εκκρεμότητας στα Ειρηνοδικεία **και συμμετοχή στις νομοπαρασκευαστικές Επιτροπές για τη νομοθεσία περί προσωπικής πτώχευσης** (εκπαίδευση διαχειριστών αφερεγγυότητας, σύσταση ηλεκτρονικού μητρώου αφερεγγυότητας και μείωση των εκκρεμών υποθέσεων). (Εκσυγχρονισμός και αναβάθμιση του συστήματος απονομής της Δικαιοσύνης)
6. **Η συνεργασία του Υπουργείου Δικαιοσύνης με το Υπουργείο Ψηφιακής Διακυβέρνησης στο πλαίσιο προγραμματικής συμφωνίας του Εθνικού Πλαισίου Απλούστευσης Διαδικασιών (ΕΠΑΔ) περιλαμβάνει 27 δράσεις για την ψηφιοποίηση και απλούστευση της δικαιοσύνης.** Ήδη, έχουν εκδοθεί ψηφιακά πιστοποιητικά από τα δικαστήρια. Η έκδοση αφορά αρχικά τα πιστοποιητικά κληρονομιάς 1) περί μη δημοσίευσης διαθήκης, 2) περί μη αποποίησης κληρονομιάς, 3) περί μη προσβολής – αμφισβήτησης κληρονομικού δικαιώματος.(Εκσυγχρονισμός και αναβάθμιση του συστήματος απονομής της Δικαιοσύνης)
7. **Νομοθετική Ρύθμιση για ταχύτερη εκδίκαση διαφορών έντονου αναπτυξιακού χαρακτήρα.** Σύσταση ειδικών Τμημάτων για εκδίκαση υποθέσεων ανταγωνισμού σε Δικαστήρια. (Εκσυγχρονισμός και αναβάθμιση του συστήματος απονομής της Δικαιοσύνης)
8. **Νομοθετική ρύθμιση** για ταχύτερη εκδίκαση υποθέσεων από το **Ελεγκτικό Συνέδριο** (ψηφίζεται εντός της εβδομάδας)**.** (Εκσυγχρονισμός και αναβάθμιση του συστήματος απονομής της Δικαιοσύνης)
9. **Νομοθετική ρύθμιση** για σύσταση αυτοτελούς υπηρεσίας για τη συστηματική συλλογή και **επεξεργασία στατιστικών στοιχείων για τη Δικαιοσύνη.** (Εκσυγχρονισμός και αναβάθμιση του συστήματος απονομής της Δικαιοσύνης)
10. **Εξασφάλιση** πρόσθετων και αυξημένων δικονομικών **εγγυήσεων για τους ανηλίκους** που είναι ύποπτοι ή κατηγορούμενοι στο πλαίσιο ποινικών διαδικασιών ή υπόκεινται σε διαδικασία ευρωπαϊκού εντάλματος σύλληψης. (Ενίσχυση κράτους δικαίου & προάσπιση ανθρωπίνων δικαιωμάτων)
11. **Δημοπράτηση Ολοκληρωμένου Συστήματος Διαχείρισης Δικαστικών Υποθέσεων (Β΄φάση) -Επέκταση της ηλεκτρονικής διακυβέρνησης και ψηφιοποίησης των υπηρεσιών στο σύνολο των δικαστικών υποθέσεων**. Η δράση εντάσσεται στη γενικότερη στρατηγική για τη ηλεκτρονική δικαιοσύνη **( e-justice**) για την οποία εκπονήθηκε συγκεκριμένο action plan με τη συνδρομή τεχνικής βοήθειας από αυστριακούς εμπειρογνώμονες. (Εκσυγχρονισμός και αναβάθμιση του συστήματος απονομής της Δικαιοσύνης)

**ΕΠΙΠΛΕΟΝ**:

**Σύσταση Εθνικής Ανεξάρτητης Αρχής Διαφάνειας** (ΕΑΔ) ν. 4622/2019 (ΦΕΚ 133/Α/ 7.08.2019). Με την θεσμική τομή της σύστασης της ΕΑΔ, που κύριο στόχο έχει την καταπολέμηση της διαφθοράς και την ενίσχυση της διαφάνειας ενδυναμώνεται και προάγεται το κράτος δικαίου. Παράλληλα, εμπεδώνεται το αίσθημα ασφάλειας στους πολίτες. (Eμπέδωση αισθήματος ασφάλειας στους πολίτες & Ενίσχυση κράτους δικαίου - προάσπιση ανθρωπίνων δικαιωμάτων).

# Υπουργείο Εσωτερικών

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

1. **Αυτοδύναμη και αυτοτελής Τοπική Αυτοδιοίκηση δίπλα στον πολίτη**
2. **Σύγχρονες και ποιοτικές δημόσιες υπηρεσίες με σεβασμό στα χρήματα του πολίτη**
3. **Ενίσχυση της κυβερνησιμότητας στους ΟΤΑ**
4. **Ανάδειξη της Αυτοδιοίκησης σε πυλώνα ανάπτυξης, κοινωνικής συνοχής και ποιότητας ζωής**
5. **Εκσυγχρονισμός και εξορθολογισμός του πολιτικού συστήματος. Αντιπροσωπευτικότερη Βουλή. Διασφάλιση κυβερνησιμότητας της χώρας**
6. **Καταπολέμηση της διαφθοράς και της διαπλοκής**
7. **Έκτακτα μέτρα για την αντιμετώπιση του κορονοϊού**

**Β. ΒΑΣΙΚΕΣ ΔΡΑΣΕΙΣ (8-12)**

1. **Νέο Αναπτυξιακό Πρόγραμμα για τους ΟΤΑ – Πρόγραμμα «Αντώνης Τρίτσης» (αξ. 1,4)**

Το Πρόγραμμα έχει διασφαλισμένους πόρους τουλάχιστον 2,5 δισ. ευρώ (ΤΠ&Δ και την ΕΤΕπ) έως το 2023. Προβλέπεται ότι θα ενταχθούν 5.000 έργα, ενώ θα δημιουργηθούν 40.000 νέες θέσεις εργασίας. Στο πρόγραμμα έχουν συμπεριληφθεί το σύνολο των έργων της προηγούμενης περιόδου τα οποία είχαν εγκριθεί, αλλά δεν είχαν χρηματοδότηση.

1. **Αποκατάσταση κυβερνησιμότητας των Δήμων και των Περιφερειών (Ν. 4623/19) (αξ. 3)**

Επιλύθηκαν κρίσιμα ζητήματα που θα εμφανίζονταν από 1η Σεπτεμβρίου στη διακυβέρνηση των ΟΤΑ Α΄ & Β΄ Βαθμού λόγω της απλής αναλογικής.

**3. Ψήφος Αποδήμων (Ν. 4648/19) (αξ. 5)**

Ο νόμος ψηφίστηκε με ιστορική πλειοψηφία 288 βουλευτών.

**4. Ψήφιση του νέου εκλογικού συστήματος (Ν. 4654/20) (αξ. 5)**

Επήλθε ακύρωση της απλής αναλογικής και επαναφορά του μπόνους προς το πρώτο κόμμα (ισχύς από τις μεθεπόμενες εκλογές).

**5. Συνέχιση και αναβάθμιση του προγράμματος "Βοήθεια στο Σπίτι" (αξ. 2,4,7)**

Εν εξελίξει ο διαγωνισμός, μέσω ΑΣΕΠ, για την πρόσληψη περίπου 3.000 μονίμων υπαλλήλων. Επιπλέον, την περίοδο της πανδημίας ενισχύθηκε με προσωπικό και προσέφερε περισσότερες δράσεις και κοινωνικές υπηρεσίες.

**6. Θεσμοθέτηση της δυνατότητας αξιοποίησης, από την Αυτοδιοίκηση, του ιδιωτικού τομέα στην καθαριότητα, στο πράσινο και στον φωτισμό (αρ. 178 Ν. 4635/19) (αξ. 2, 4)**

Αντιμετώπιση υποστελέχωσης και έλλειψης σχετικών πόρων σε κρίσιμους τομείς για την καθημερινότητα του πολίτη.

**7. Έναρξη Προγράμματος Ανταποδοτικής Ανακύκλωσης (αξ. 4)**

Το πρόγραμμα ξεκίνησε πιλοτικά (σε 5 Δήμους) και απώτερος στόχος είναι να επεκταθεί σε όλη τη χώρα.

**8. Στο πλαίσιο αντιμετώπισης του COVID-19:**

* **Στήριξη των ΟΤΑ και των μειωμένων εσόδων τους (αξ. 7)**
* Έκδοση αποφάσεων κατανομής ποσών από ΚΑΠ σε ΟΤΑ α΄ και β΄ βαθμού για κάλυψη αναγκών για την αποφυγή της διάδοσης του κορονοϊού COVID-19.
* Έκτακτη επιχορήγηση των Δήμων της Χώρας – πρόσθετη από τους ΚΑΠ - συνολικού ποσού ύψους 75.000.000,00€ προς κάλυψη έκτακτων και επιτακτικών τους αναγκών που προκλήθηκαν από την εμφάνιση του κορονοϊού COVID-19.
* Επίσης δόθηκε η δυνατότητα πρόσληψης έκτακτου προσωπικού για 4 μήνες, κατά παρέκκλιση όλων των προβλεπόμενων και υπαρχουσών διαδικασιών.
* **Επιτυχής διαχείριση της λειτουργίας της δημόσιας διοίκησης και των αναγκών του ανθρώπινου δυναμικού της (άξ. 7).**
* Θέσπιση πλαισίου λειτουργίας δημοσίων υπηρεσιών με τηλεφωνική και ηλεκτρονική εξυπηρέτηση των πολιτών καθώς και θέσπιση αδειών ειδικού σκοπού για γονείς και ειδικών αδειών για ομάδες υψηλού κινδύνου. Καθιέρωση εκ περιτροπής εργασίας μέσω αξιοποίησης της τηλεργασίας.

**9. Διαλειτουργικότητες στον Δημόσιο Τομέα μέσω του πληροφοριακού συστήματος του «Μητρώου Πολιτών» (άξ. 2)**

Μέσω της εφαρμογής της διαλειτουργικότητας του Μητρώου Πολιτών, το ΥΠ.ΕΣ. συνέβαλε στην επιτάχυνση των διαδικασιών ψ`1ηφιοποίησης του κράτους και ως εκ τούτου στον περιορισμό της γραφειοκρατίας και στην καλύτερη εξυπηρέτηση του πολίτη.

**10. Καθιέρωση του θεσμού του Υπηρεσιακού Γραμματέα (άξ.2)**

Επιτυχής ολοκλήρωση των διαδικασιών επιλογής, μέσω ΑΣΕΠ, 13 Υπηρεσιακών Γραμματέων για ισάριθμα Υπουργεία και σχεδιασμός εξειδικευμένου επιμορφωτικού προγράμματος σύμφωνα με τις ανάγκες τους. Προκήρυξη μίας επιπλέον θέσης για το Υπουργείο Μετανάστευσης και Ασύλου.

**11. Ανασχεδιασμός του Ενιαίου Συστήματος Κινητικότητας (άξ.2)**

Με στόχο το ΕΣΚ να καταστεί περισσότερο λειτουργικό και αποδοτικό θεσπίστηκαν στοχευμένες μεταβολές στο πλαίσιο λειτουργίας του, ώστε να συμβάλλει πολλαπλασιαστικά στον εξορθολογισμό του προγραμματισμού των ετήσιων προσλήψεων.

**12. Προγραμματισμός προσλήψεων σε ετήσια βάση (άξ.2)**

Σχεδιάστηκε και τέθηκε σε λειτουργία ηλεκτρονική πλατφόρμα υποβολής των αιτημάτων προσλήψεων ανά Φορέα ενώ για την επόμενη χρονιά το σύστημα θα επιτρέπει την επιλογή συγκεκριμένης θέσης του Ψηφιακού Οργανογράμματος κάθε Φορέα προς πλήρωση.

**13. Διασύνδεση Προξενείων με το πληροφοριακό σύστημα «Μητρώο Πολιτών» (άξ. 2)**

Δόθηκε η δυνατότητα στους ομογενείς να δηλώνουν τις ληξιαρχικές τους μεταβολές στα προξενεία χωρίς να απαιτούνται οι χρονοβόρες και δυσκίνητες διαδικασίες μέσω του Ειδικού Ληξιαρχείου.

**14. Ολοκληρώθηκε το Μνημόνιο Συνεργασίας του Υπουργείου Εσωτερικών και Γενικής Γραμματείας Ιθαγένειας με την Εθνική Αρχή Διαφάνειας για την παροχή συμβουλευτικών υπηρεσιών για αλλαγές ή βελτιώσεις με σκοπό την πρόληψη και την αντιμετώπιση περιστατικών διαφθοράς (άξ. 2,6).**

 Σημαντική τομή για την ελληνική δημόσια διοίκηση καθώς οι στοχευμένες προτάσεις της ΕΑΔ διασφαλίζουν τη διαφάνεια και την αποτελεσματικότητα στη διαδικασία πολιτογράφησης.

# Υπουργείο Μετανάστευσης και Ασύλου

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ (4-6)**

**1. Περιορισμός των μεταναστευτικών ροών μέσω της βέλτιστης εφαρμογής διαδικασιών ασύλου και επιστροφών**

**2. Διεθνοποίηση του προβλήματος**

**3. Περιορισμός των συνεπειών της κρίσης στις τοπικές κοινωνίες**

**4. Έλεγχος των Μη Κυβερνητικών Οργανώσεων**

**5. Επιτυχής αντιμετώπιση COVID-19**

**6. Έμφαση στην Προστασία Ασυνόδευτων Ανηλίκων**

**7. Ενίσχυση του συστήματος υποδοχής**

**Β. ΒΑΣΙΚΕΣ ΔΡΑΣΕΙΣ (8-12)**

1. **Αναμόρφωση της νομοθεσίας ασύλου**

(βλ. 1. Περιορισμός των μεταναστευτικών ροών μέσω της βέλτιστης εφαρμογής διαδικασιών ασύλου και επιστροφών): Δημοσιεύθηκε ο ν. 4686/2020, ο οποίος περιλαμβάνει ρυθμίσεις, με τις οποίες δίνεται προτεραιότητα στην εξέταση των αιτήσεων και των προσφυγών των διαμενόντων στα ΚΥΤ των νησιών του Ανατολικού Αιγαίου. Ενοποιείται η διαδικασία πλήρους καταγραφής, η οποία εφεξής μπορεί να διεκπεραιώνεται και από την Υπηρεσία Υποδοχής και Ταυτοποίησης και μειώνεται ο χρόνος έκδοσης των αποφάσεων για τις προσφυγές αιτούντων άσυλο, κατόπιν απορριπτικής απόφασης σε πρώτο βαθμό.

**2. Ενίσχυση της Υπηρεσίας Ασύλου** (βλ. 1. Περιορισμός των μεταναστευτικών ροών μέσω της βέλτιστης εφαρμογής διαδικασιών ασύλου και επιστροφών):

* + Μετάπτωση στην ψηφιακή εποχή με την αυτοκαταγραφή μέσω app όσων προσώπων δεν έχουν καταγράφει από την Υπηρεσία Ασύλου και την παροχή υπηρεσιών τηλεδιερμηνείας
	+ Ενίσχυση της Υπηρεσίας σε προσωπικό με προσλήψεις και ανανεώσεις συμβάσεων
	+ Σύσταση Μητρώου Νομικής Συνδρομής και βοηθών χειριστών ασύλου

**3. Εισαγωγή κινήτρων για την ενίσχυση των εθελούσιων επιστροφών** (βλ. 1. Περιορισμός των μεταναστευτικών ροών μέσω της βέλτιστης εφαρμογής διαδικασιών ασύλου και επιστροφών)

**4. Δράσεις διεθνούς προβολής ελληνικών θέσεων και πολιτικών** (βλ. 2. Διεθνοποίηση του προβλήματος) :

* + Διαμόρφωση εθνικών θέσεων ενόψει της αναθεώρησης του Ευρωπαϊκού Συμφώνου Μετανάστευσης και Ασύλου (PACT)
	+ Διαμόρφωση διμερών συνεργασιών αλλά και διεθνών συμμαχιών για την ενίσχυση των εθνικών θέσεων
	+ Εκπροσώπηση χώρας σε διεθνή φόρα
	+ Κύρωση Συμφωνίας Έδρας με την Ευρωπαϊκή Υπηρεσία Ασύλου

**5. Οικονομική ενίσχυση τοπικών κοινωνιών** (βλ.-3 Περιορισμός των συνεπειών της κρίσης στις τοπικές κοινωνίες): Καταβολή δημοτικών τελών για το έτος 2019 και για το πρώτο τρίμηνο του 2020 συνολικού ύψους 12,3 εκ. € και δημιουργία Ταμείου Αλληλεγγύης ύψους 25 εκ. € για ενίσχυση έργων υποδομής όπου λειτουργούν δομές φιλοξενίας.

**6. Μητρώο Μη Κυβερνητικών Οργανώσεων** (βλ. 4. Έλεγχος των Μη Κυβερνητικών Οργανώσεων) : Θέσπιση νέων Μητρώων Μ.Κ.Ο. και μελών Μ.Κ.Ο. για τον αποτελεσματικότερο έλεγχο όσων δραστηριοποιούνται στο πεδίο της Μετανάστευσης και την ενίσχυση της διαφάνειας. Ολοκλήρωση της πρώτης φάσης εγγραφής των ήδη πιστοποιημένων Μ.Κ.Ο.

**7. Υιοθέτηση μέτρων κατά της εμφάνισης και διασποράς του Covid-19 στα κέντρα Υποδοχής και Ταυτοποίησης και τις δομές φιλοξενίας** (βλ. 5. Επιτυχής αντιμετώπιση COVID-19):

* + Σχέδιο "ΑΓΝΟΔΙΚΗ"
	+ Ανάπτυξη ιατρικών μονάδων και αναρρωτηρίων και θεραπευτηρίων εντός των δομών
	+ Περιορισμός των μετακινήσεων από και προς τις Δομές Υποδοχής και Φιλοξενίας
	+ Χώροι καραντίνας εντός ΚΥΤ και Δομών Φιλοξενίας

**8. Νέα αρμόδια αρχή για τα ασυνόδευτα ανήλικα** (βλ. 6. Έμφαση στην Προστασία Ασυνόδευτων Ανηλίκων):

* + Σύσταση Ειδικής Γραμματείας , διορισμός και καθορισμός αρμοδιοτήτων
	+ Μετεγκατάσταση ασυνόδευτων ανηλίκων αιτούντων άσυλο σε άλλα κράτη της ΕΕ
	+ Υπογραφή Συμφωνίας δωρεάς 3 εκ. ευρώ για την υποστήριξη των δομών φιλοξενίας ασυνόδευτων ανηλίκων με τη Δανία
	+ Συμφωνία με 11 Κράτη-Μέλη και την Ευρωπαϊκή Επιτροπή στο πλαίσιο της εθελοντικής μετεγκατάστασης 1135 ασυνόδευτων ανήλικων

**9. Αποσυμφόρηση των Κέντρων Υποδοχής και Ταυτοποίησης των νησιών και του συστήματος υποδοχής στην ενδοχώρα** (βλ. 7. Ενίσχυση του συστήματος υποδοχής): Υπογραφή σύμβαση μεταφοράς προσώπων από τα νησιά στην ενδοχώρα για την αποσυμφόρηση των νησιών με μετακινήσεις 30.000 ατόμων στην ηπειρωτική Ελλάδα. Έναρξη της διαδικασίας εξόδου των αναγνωρισμένων προσφύγων από τις δομές φιλοξενίας.

**10. Σύσταση νομικής οντότητας και ορισμός Διοικητών δομών ενδοχώρας**(βλ. 7. Ενίσχυση του συστήματος υποδοχής)

**11. Προετοιμασία νέων Κλειστών Πολυλειτουργικών Κέντρων Νησιών** (βλ. 7. Ενίσχυση του συστήματος υποδοχής): Έκδοση προσκλήσεων για μίσθωση εκτάσεων σε νησιά και έκδοση σχετικών αδειών χωροθέτησης και κατασκευής.

# Υπουργείο Ψηφιακής Διακυβέρνησης

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ**

**1. Απλούστευση Διαδικασιών**

**2. Αναβάθμιση ΚΕΠ και Ηλεκτρονικές Υπηρεσίες**

**3. Τηλεπικοινωνίες και Διάστημα**

**4. Επένδυση σε Υποδομές**

**5. Διαλειτουργικότητες μεταξύ συστημάτων**

**6. Ψηφιακές Δεξιότητες**

**Β. ΒΑΣΙΚΕΣ ΔΡΑΣΕΙΣ (8-12)**

1. **Θέση σε Λειτουργία Ευρωπαϊκού Αριθμού Κλήσης Έκτακτων Αναγκών 112 με τη χρήση ΤΠΕ (3)**

Έως τον Οκτώβριο του περασμένου έτους ολοκληρώθηκε η διαδικασία εκσυγχρονισμού και αναβάθμισης των υπηρεσιών που αφορούν στον Ευρωπαϊκό Αριθμό Κλήσης Έκτακτων Αναγκών 112 με τη χρήση ΤΠΕ.

1. **Εθνική Ψηφιακή Ακαδημία (6)**

Κατόπιν της εκπόνησης του Στρατηγικού Σχεδιασμού της Εθνικής Ψηφιακής Ακαδημίας, στις 06/05 ολοκληρώθηκε η 1η έκδοση διαδικτυακής πλατφόρμας εκπαιδευτικού περιεχομένου για απόκτηση ψηφιακών δεξιοτήτων βασικού και προχωρημένου επιπέδου.

1. **Ψηφιοποίηση της δήλωσης γέννησης - Άυλη συνταγογράφηση (1)**

Η ψηφιοποίηση της δήλωσης γέννησης, συνοδευόμενη από την καταβολή του αντίστοιχου επιδόματος και τη δημιουργία ηλεκτρονικής πλατφόρμας δήλωσης γέννησης, ολοκληρώθηκε βάσει του αρχικού προγραμματισμού, καθώς στις 17/02/2020 ξεκίνησε η πιλοτική εφαρμογή της βάσει του Ν. 4659, άρ. 13, ως σημαντικό σκέλος της απλοποίησης της διαδικασίας δήλωσης ληξιαρχικών γεγονότων στο πλαίσιο του ΕΠΑΔ. Στις 28/03 ολοκληρώθηκε η δράση της άυλης συνταγογράφησης και του άυλου παραπεμπτικού με τη λειτουργία του Συστήματος ηλεκτρονικής (άυλης) συνταγογράφησης που λειτουργεί και διαχειρίζεται η Η.ΔΙ.Κ.Α. Α.Ε..

1. **Θεσμοθέτηση Εθνικού Πλαισίου Απλούστευσης Διαδικασιών (1)**

Αρχικά με το Ν. 4635/2019, αρ. 45 και εν συνεχεία με την τροποποίηση που επέφερε το αρ. 80 του Ν. 4674/2020, θεσμοθετήθηκε το ΕΠΑΔ μετά το Υπουργείο Μεταφορών και Υποδομών, ακολούθησε η υπογραφή της Προγραμματικής Συμφωνίας μεταξύ ΥΨΔ και Υπουργείου Δικαιοσύνης για την απλούστευση μιας σειράς διαδικασιών και τη συνακόλουθη χορήγηση δεκαπέντε πιστοποιητικών αρμοδιότητας του τελευταίου μέσω των ΚΕΠ.

1. **Κεντρική Διαδικτυακή Πύλη του Ελληνικού Δημοσίου (gov.gr) (2)**

Εντός Μαρτίου ολοκληρώθηκε η πρώτη πιλοτική φάση εφαρμογής του gov.gr και από τις 21/03/2020 έχει τεθεί σε παραγωγική λειτουργία. Έως τώρα έχουν ενταχθεί 549 Υπηρεσίες από 11 διαφορετικές κατηγορίες.

1. **Ηλεκτρονική Υπεύθυνη Δήλωση/Εξουσιοδότηση (2)**

Η δράση της ηλεκτρονικής υπεύθυνης δήλωσης και εξουσιοδότησης ολοκληρώθηκε πιο νωρίς από τον αρχικό προγραμματισμό (01/06/20), εντασσόμενη στις 21/03/2020 στην Ενιαία Ψηφιακή Πύλη του Δημοσίου στο πλαίσιο των έκτακτων μέτρων για την αντιμετώπιση της πανδημίας.

1. **Υπηρεσία αλλαγής πιστοποιημένης ταχυδρομικής διεύθυνσης και στοιχείων επικοινωνίας πολιτών και επιχειρήσεων προς φορείς δημοσίου και ιδιωτικού τομέα (3)**

Εντός του 2019 τέθηκε σε πιλοτική λειτουργία η εφαρμογή του Notification Center η οποία αφορά το Μητρώο Επικοινωνίας Πολιτών από τη ΓΓΠΣΔΔ.

1. **Σε παραγωγική λειτουργία η πρώτη ομάδα web services μέσω του Κέντρου Διαλειτουργικότητας ΚΕΔ: (5)**
* Web service για φορολογικό μητρώο σε δήμους, ΚΕΔΕ, και υπουργεία
* 7 web services από το Μητρώο Πολιτών
* Web service διασύνδεσης ΓΔΟΥ με ΟΠΣ Δημοσιονομικής Πολιτικής του ΓΛΚ
1. **Επέκταση της G-Cloud υποδομής της ΓΓΠΣ ώστε να μεταφερθεί εκεί το σύνολο των δεδομένων και μητρώων του δημοσίου (4)**

Τον Ιανουάριο ολοκληρώθηκε η υλοποίηση της αρχικής G-Cloud υποδομής της ΓΓΠΣΔΔ και της G-Cloud υποδομής της ΚτΠ ΑΕ. Ολοκλήρωση μετεγκατάστασης συστημάτων στο G-Cloud άνω των 30 φορέων.

1. **Επιδότηση Ζήτησης. Κουπόνι Υπερυψηλής Ευρυζωνικότητας σε τελικούς χρήστες (Superfast Broadband - SFBB) (3)**

Στις 31/03 ολοκληρώθηκε η 1η φάση του Έργου η οποία περιλαμβάνει 5.826 ενεργοποιήσεις για επιδότηση της εγκατάστασης οπτικής ίνας μέχρι το σπίτι.

1. **Ψηφιακό Μέρισμα II: Απελευθέρωση συχνοτήτων φάσματος 700Mhz από Digea και EΡΤ, ώστε να δημοπρατηθούν για υπηρεσίες 5G σύμφωνα με την οδηγία της ΕΕ (3)**

Πέραν της δημοσίευσης της ΥΑ (Αριθμ.: οικ. 547/Φ.111Α- Αρ. Φύλλου 4652/17-12-2019) «Ρύθμιση τεχνικών θεμάτων επίγειας ψηφιακής τηλεοπτικής ευρυεκπομπής κατ’ εφαρμογή των Διεθνών Συμφωνιών», δημοσιεύτηκε σχετική ΥΑ στην Εφημερίδα της Κυβερνήσεως (ΦΕΚ 1752/7.5.2020, Τεύχος Β΄) που προβλέπει την έκδοση του τελικού Χάρτη Συχνοτήτων της ψηφιακής τηλεόρασης.

1. **Δράσεις COVID-19 (2)**

Στο πλαίσιο των έκτακτων μέτρων που ελήφθησαν για την αντιμετώπιση της πανδημίας, το ΥΨΔ υλοποίησε μια σειρά από Έργα για την καλύτερη εξυπηρέτηση των πολιτών, όπως η λειτουργία 13033 κατά τη διάρκεια του lockdown, η ιστοσελίδα ενημέρωσης της Ελληνικής Κυβέρνησης για τον Covid-19 (Covid19.gov.gr), η πλατφόρμα προσφοράς και αλληλεγγύης (#DigitalSolidarityGR), η ηλεκτρονική έκδοση του Εντύπου Βεβαίωσης Μετακίνησης (forma.gov.gr), η πλατφόρμα τηλεδιασκέψεων των Δημόσιων Φορέων (e-presence), η προώθηση υψηλής ποιότητας ψηφιακού πολιτιστικού περιεχομένου κ.ά.

# Υπουργείο Υποδομών και Μεταφορών

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ (4-6)**

**1. Εκσυγχρονισμός υποδομών της Χώρας**

**2. Βελτίωση ποιότητας σχεδιασμού έργων υποδομών**

**3. Ανάπτυξη Βιώσιμης Αστικής Κινητικότητας και Προσβασιμότητας**

**4. Βελτίωση σχεδιασμού συγκοινωνιών**

**5. Προαγωγή της ασφαλούς μετακίνησης και της οδικής ασφάλειας**

**Β. ΒΑΣΙΚΕΣ ΔΡΑΣΕΙΣ (8-12)**

1. Καθαρισμός του οικοπέδου στο Μάτι, από τα καμένα υλικά που είχαν συσσωρευτεί, μετά την πυρκαγιά. (Στόχος 2)
2. Ψηφίστηκε ο νόμος για τα Υδατοδρόμια που ρυθμίζει τις διαδικασίες ίδρυσης, λειτουργίας και εκμετάλλευσης αεροδρομίων επί υδάτινων επιφανειών, ώστε να διευκολυνθεί η αδειοδότηση αυτών, μέσω της απλοποίησης των σχετικών διαδικασιών και να θεσπιστεί ένα ασφαλές και ολοκληρωμένο θεσμικό πλαίσιο που να ευνοεί την ανάπτυξή τους. (Στόχος 1 & 4)
3. Διαμορφώθηκε νέο πλαίσιο για τη λειτουργία των σιδηροδρόμων με την ενσωμάτωση στην ελληνική νομοθεσία των Οδηγιών 2016/797, 2016/798 και 2016/2370 του Ευρωπαϊκού Κοινοβουλίου και του Συμβουλίου. (Στόχος 2 & 4)
4. Θεσμοθετήθηκε το Εθνικό Μητρώο Υποδομών. (Στόχος 1)
5. Διευθετήθηκαν σημαντικά ζητήματα οργάνωσης, λειτουργίας και προμήθειας οδικού υλικού στον ΟΑΣΘ. (Στόχος 4)
6. Συμφωνήθηκε η αναστολή της εφαρμογής της αύξησης της τιμής των διοδίων στους σταθμούς της Αττικής Οδού. (Στόχος 4)
7. Υπήρξε συμφωνία με τους παραχωρησιούχους των μεγάλων - κλειστών αυτοκινητοδρόμων για την θέση σε εφαρμογή της διαλειτουργικότητας των ηλεκτρονικών διοδίων. (Στόχος 1 & 4)
8. Προκήρυξη των ηλεκτρονικών διαγωνισμών για την ανάθεση μέσω ΣΔΙΤ, των πρόδρομων μελετών για τα τμήματα του ΒΟΑΚ. (Στόχος 1)
9. Επιλύθηκαν σημαντικά και χρονίζοντα ζητήματα που έπλητταν τις μεταφορές προϊόντων με φορτηγά Δημόσιας και Ιδιωτικής Χρήσης αλλά και τις δημόσιες επιβατικές μεταφορές. (Στόχος 5)
10. Ψηφίστηκαν διατάξεις στο ν. 4625/2019, με τις οποίες «απελευθερώρηκαν» οι εξετάσεις για τα διπλώματα οδήγησης και θεσμοθετήθηκε, για πρώτη φορά, η έννοια της Προσωρινής άδειας Οδήγησης. (Στόχος 5)

# Υπουργείο Ναυτιλίας και Νησιωτικής Πολιτικής

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ (4-6)**

1. **Υιοθέτηση Στρατηγικής για τη Γαλάζια Οικονομία και το Νησιωτικό Χώρο**
2. **Διατήρηση και Ενίσχυση της παγκόσμιας και ευρωπαϊκής ισχύος της ελληνικής Ναυτιλίας**
3. **Ενίσχυση της Ασφάλειας και Προστασίας στο θαλάσσιο χώρο και Διαφύλαξη θαλασσίων συνόρων της χώρας**
4. **Ενίσχυση της Ακτοπλοΐας και αναβάθμιση του εθνικού συστήματος ακτοπλοϊκών συνδέσεων**
5. **Ανάπτυξη του θαλάσσιου τουρισμού**
6. **Υιοθέτηση μιας σύγχρονης και Αποτελεσματικής Εθνικής Λιμενικής Στρατηγικής**

**Β. ΒΑΣΙΚΕΣ ΔΡΑΣΕΙΣ (8-12)**

1. Νομοσχέδιο «Ολοκληρωμένη Θαλάσσια Πολιτική και Νησιωτικός Χώρος και λοιπές διατάξεις». Αναμένεται άμεσα η ανάρτηση σε διαβούλευση (Στόχος 1). Περιλαμβάνει:
* Πρόγραμμα χρηματοδότησης για μείζονες δημόσιες νησιωτικές επενδύσεις (τομείς: λιμενικές υποδομές και έργα, κυκλική οικονομία, ύδατα/ αφαλατώσεις σε μικρά νησιά, παραδοσιακοί οικισμοί και νησιωτικά οικιστικά συμπλέγματα). Εκτιμώμενος π/υ 60 εκ €. Συνεργασία με Ταμείο Παρακαταθηκών και Δανείων
* Πρόγραμμα Νησιωτικής Επιχειρηματικότητας για μικρές επιχειρήσεις.. Εκτιμώμενος π/υ 40 εκ €. Συνεργασία με Ελληνική Αναπτυξιακή Τράπεζα
1. Ανασχεδιασμός του μέτρου του Μεταφορικού Ισοδύναμου και αντικατάσταση του ΜΙ για καύσιμα με τη θέσπιση της «Κάρτας του Νησιώτη» για άμεση ωφέλεια στον κάτοικο (καθημερινότητα νησιώτη πολίτη).
2. Προώθηση της ελληνικής σημαίας και της ελληνικής πλοιοκτησίας (Στόχος 2):
* Αύξηση 4% στην εισροή ναυτιλιακού συναλλάγματος
* Προώθηση και ενεργοποίηση λειτουργιών του Ολοκληρωμένου Πληροφοριακού Συστήματος για τη Ναυτιλία: *Έχει υπογραφεί προγραμματική συμφωνία με Κοινωνία της Πληροφορίας ΑΕ και εντός του 2020, δημοσιεύεται ο διαγωνισμός για επιλογή του αναδόχου. Είναι έργο ορόσημο για το ΕΠΜ «Ελλάδα Μπροστά, ενταγμένο στη Βίβλο Ψηφιακού Μετασχηματισμού. Στενή συνεργασία με Ένωση Ελλήνων Εφοπλιστών για την αναβάθμιση του εθνικού Νησολογίου.*
1. Έναρξη λειτουργίας Κέντρου Επιμόρφωσης Στελεχών Εμπορικού Ναυτικού Μακεδονίας & Υπογραφή Πρωτοκόλλου Συνεργασίας με Ίδρυμα Ευγενίδου για τη Διαμόρφωση του νέου θεσμικού πλαισίου της Ναυτικής Εκπαίδευσης στην Ελλάδα το οποίο θα οδηγήσει στις βασικές κατευθύνσεις για το Νόμο Πλαίσιο για τη Ναυτική Εκπαίδευση στην Ελλάδα (Στόχος 2)
2. Μέριμνα για την υλοποίηση εξοπλιστικού προγράμματος χερσαίων, πλωτών και εναέριων μέσων και συστημάτων του ΛΣ/Ελ.Ακτ. με κοινοτικούς πόρους, τόσο στην τρέχουσα χρηματοδοτική περίοδο (400 εκ € από ΕΣΠΑ 2014-2020 και 170 εκ € από Ταμείο Εσωτερικής Ασφάλειας 2014-2020 ) όσο και στην επόμενη (Στρατηγικό Πλάνο εξοπλισμών 2021-2027) (Στόχος 3)
3. Κατάρτιση και Αποστολή στο ΣΤΕ του Προεδρικού Διατάγματος για την ναυαγοσωστική κάλυψη των παραλιών. (Στόχος 3)
4. Αναμόρφωση του κανονισμού για τα θαλάσσια σπορ & μέσα αναψυχής. (Στόχος 3)
5. Αναβάθμιση Πληροφοριακού Συστήματος Λιμενικής Αστυνομίας για την επιτήρηση των θαλάσσιων δραστηριοτήτων σε συνεργασία με τον μη κερδοσκοπικό Οργανισμό SafeWaterSports (Στόχος 3)
6. Ψήφιση Νόμου «Εκσυγχρονισμός θεσμικού πλαισίου θαλασσίων ενδομεταφορών και λοιπές διατάξεις Υπουργείου Ναυτιλίας και Νησιωτικής Πολιτικής» (Στόχος 4)
7. Ένταξη της χρηματοδότησης των «αγόνων» γραμμών στο Εθνικό Σκέλος του ΠΔΕ με επαύξηση πόρων από τα 90 στα 130 εκ ευρώ και χορήγηση προκαταβολής 50% μισθωμάτων για τις συμβάσεις παροχής δημόσιας υπηρεσίας, ως μέτρο ενίσχυσης ρευστότητας ακτοπλοΐας (Έκδοση ΥΑ). (Στόχος 4)
8. Θεσμοθέτηση Συμβάσεων ανάθεσης δημόσιας υπηρεσίας για τη διασφάλιση της ελάχιστης θαλάσσιας συγκοινωνιακής εξυπηρέτησης νησιωτικών περιοχών (Στόχος 4)
9. Θεσμοθέτηση μέτρων για την Απλοποίηση διαδικασιών απόπλου- κατάπλου πλοίων αναψυχής με ψηφιοποίηση των διαδικασιών (Στόχος 5)
10. ΟΛΠ: Έγκριση από ΕΣΑΛ/ΥΝΑΝΠ του MasterPlan ΟΛΠ ΑΕ και έναρξη εργασιών προβλήτα κρουαζιέρας (Στόχος 6)
11. ΟΛΘ: Έγκριση Επενδυτικού Προγράμματος έργων 150 εκ και προκήρυξη διαγωνισμού για το έργο επέκτασης του 6ου Προβλήτα (Στόχος 6)
12. Κατάρτιση "Λευκής Βίβλου" Εθνικής Λιμενικής Πολιτικής - Εκτεταμένη Διαβούλευση με Φορείς Διαχείρισης και Λειτουργίας Λιμένων (Στόχος 6)

# Υπουργείο Αγροτικής Ανάπτυξης και Τροφίμων

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ (4-6)**

**1. Ενίσχυση της ανταγωνιστικότητας του Αγροτικού Τομέα**

**2. Νέο πρότυπο της Αγροτικής Επιχειρηματικότητας**

**Β. ΒΑΣΙΚΕΣ ΔΡΑΣΕΙΣ (8-12)**

1. **Νόμος Αγροτικών Συνεταιρισμών** - παρέχονται στα μέλη των Α.Σ. αυξημένες δυνατότητες να ορίσουν και να διαμορφώσουν, μέσω του καταστατικού, το κατάλληλο πλαίσιο λειτουργίας τους ως μιας αυτόνομης ιδιωτικής επιχείρησης. (Στόχος 2)
2. **Θεσμικό πλαίσιο Διεπαγγελματικών Οργανώσεων** - οριοθετήθηκε η νομική μορφή και καθορίστηκαν οι προϋποθέσεις, η διαδικασία αναγνώρισης, η αντιπροσωπευτικότητα και οι δυνατότητες χρηματοδότησής τους. (Στόχος 1)
3. **Θέσπιση Αξιόποινου Παράνομων Ελληνοποιήσεων** - Καταπολέμηση παραπλάνησης των καταναλωτών ως προς την προέλευση των τροφίμων (διοικητικές και ποινικές κυρώσεις για τις ελληνοποιήσεις και τον μιμητισμό ελληνικών αγροτικών προϊόντων) (Στόχος 1)
4. **Αντιμετώπιση Αφρικανικής Πανώλης των Χοίρων** (Στόχος 1)
5. **Εθνικό Μελισσοκομικό Μητρώο** – Λειτουργεί και αναπτύσσεται πληροφοριακή βάση δεδομένων με σκοπό την καταγραφή, απογραφή και ταυτοποίηση όλων των μελισσοκόμων και του μελισσοκομικού κεφαλαίου της χώρας. (Στόχος 1)

# Υπουργείο Τουρισμού

**Α. ΒΑΣΙΚΟΙ ΑΞΟΝΕΣ ΠΟΛΙΤΙΚΗΣ (4-6)**

**1. Βιώσιμη Τουριστική Ανάπτυξη**

**2. Διαφοροποίηση τουριστικού προϊόντος – Βελτίωση ανταγωνιστικότητας**

**3. Προώθηση του Ελληνικού τουριστικού brand διεθνώς**

**Β. ΒΑΣΙΚΕΣ ΔΡΑΣΕΙΣ (8-12)**

1. Ψηφίστηκε νέο νομικό πλαίσιο για τον **Καταδυτικό Τουρισμό** με στόχο την ανάπτυξη και την αξιοποίηση των συγκριτικών πλεονεκτημάτων των υποθαλάσσιων περιοχών της χώρας μας (Στόχος 2)
2. Θεσμοθετήθηκε το **Glampimg** (και αποδίδεται το σχετικό σήμα ποιότητας), μια παγκόσμια τάση της τουριστικής αγοράς, προσφοράς μιας πολυτελούς εμπειρίας διαμονής στη φύση, σε διαφοροποιημένους τύπους διαμονής που δημιουργούνται από υλικά φιλικά στο φυσικό περιβάλλον και σε εναρμόνιση με αυτό (Στόχος 1).
3. Εκσυγχρονίστηκε το **πλαίσιο για τις Περιοχές Ολοκληρωμένης Τουριστικής Ανάπτυξης** (Π.Ο.Τ.Α) (Στόχος 1)
4. Επανενεργοποιήθηκε – για πρώτη φορά μετά το 2013 – το πρόγραμμα «**Τουρισμός για όλους**», για την ενίσχυση του εσωτερικού τουρισμού με πόρους ύψους 30 εκ. ευρώ. (Στόχος 2)
5. Visit Greece App - Δημιουργήθηκε το app του ελληνικού τουρισμού (Στόχος 3)
6. Ολοκληρώθηκαν Ιδιωτικοποιήσεις τουριστικών λιμένων (Στόχος 2):

**7.** Τουριστικός Λιμένας Αλίμου - Ολοκλήρωση Παραχώρησης Μαρίνας Αλίμου

**8.** Τουριστικός Λιμένας Χίου - Ολοκλήρωση Παραχώρησης Μαρίνας Χίου

**9.** Ολοκληρώθηκε η προετοιμασία και ξεκίνησε (για πρώτη φορά) **καμπάνια προώθησης της Ελλάδας για την pre-booking περίοδο** με θεαματικά αποτελέσματα για το δίμηνο Ιανουαρίου-Φεβρουαρίου (αύξηση αφίξεων κατά 21,80% και εισπράξεων κατά 22,90%) (Στόχος 3)

**10.** Κατά τη διάρκεια της κρίσης του **κορονοϊού**, υποστηρίχθηκε ενεργά ο κλάδος του τουρισμού και έγινε ουσιαστική προβολή της διεθνούς εικόνας της χώρας με τις παρακάτω δράσεις:

**11. Greece from home**: Διαχείριση της διεθνούς εικόνας της χώρας ως τουριστικού προορισμού και στήριξη των επαγγελματιών του τουρισμού με τη δημιουργία ψυχαγωγικής πλατφόρμας και σύνδεση με κανάλι του ΕΟΤ στο YouTube και με τις «εμπειρίες» του discovergreece.com (Στόχος 3)

**12. Έκτακτη οικονομική ενίσχυση των κατ’ εξαίρεση λειτουργούντων τουριστικών καταλυμάτων** κατά τη διάρκεια της lockdown (Στόχος 2)

**13. Διασφάλιση της ρευστότητας των πληττόμενων τουριστικών επιχειρήσεων** με τη δυνατότητα προσφοράς αντί της επιστροφής χρημάτων ισόποσα πιστωτικά σημειώματα ισχύος δεκαοκτώ (18) μηνών από την έκδοση τους. (Στόχος 2)

**14.** Ορισμός και περιγραφή των **ειδικών πρωτοκόλλων υγειονομικού περιεχομένου** που θα πρέπει να εφαρμόζονται από το σύνολο των τουριστικών επιχειρήσεων και καθορίστηκε σήμα πιστοποίησης τουριστικών καταλυμάτων “Health first”. (Στόχος 2)

**15.** Ορισμός της διαδικασίας για την μίσθωση τουριστικών καταλυμάτων προκειμένου να διαμένουν φυσικά πρόσωπα για την **διαχείριση των κρουσμάτων του κορονοϊού**. (Στόχος 2)

**16.** Σε συνεργασία με τη **Microsoft δημιουργήθηκε η πλατφόρμα extra Milers** για τον προσβάσιμο τουρισμό για ΑΜΕΑ σε 3 ελληνικούς νησιωτικούς προορισμούς, ως πιλότος προσβάσιμου τουρισμού και ψηφιακής ανάπτυξης των τουριστικών προορισμών ως πυλώνα της βιώσιμης ανάπτυξης προορισμών. (Στόχος 1)